text: Հոսթել Հոսթել, բյուջետային ընկերական կացարան, որտեղ հյուրերը կարող են վարձել մահճակալ, համօգտագործել լվացարանը, խոհանոցը, երբեմն՝ նաեւ ընդհանուր սրահը։ Սենյակները կարող են լինեն խառը կամ նախատեսված մեկ սեռի ներկայացուցիչների համար։ Հնարավոր է նաեւ առանձին սենյակների առկայություն։ Հոսթելները որպես կանոն ավելի մատչելի են եւ՛ տուրիստական օպերատորների, եւ՛ զբոսաշրջիկների համար։ Շատ հոսթելներ ունեն երկար ժամանակով բնակվող հյուրեր, որոնք այնտեղ բնակվելու վճարի դիմաց կարող են աշխատել որպես ադմինիստրատոր։ Հնդկաստանում եւ Պակիստանում հոսթել անվանվում են նաեւ այն հանրակացարանները, որտեղ բնակություն են հաստատում գիշերօթիկ դպրոցների սաները, քոլեջների աշակերտներն ու համալսարանների ուսանողները։ Հոսթել բառը հիմնականում վերաբերում է ընդհանուր կացարան առաջարկող հաստատություններին, որոնք կացարան են առաջարկում զբոսաշրջիկներին եւ բյուջետային ճանապարհորդներին։ Հոսթելները կարող են գործել ինքնուրույն, կամ լինել Hostelling International (HI) միջազգային ոչ առեւտրային կազմակերպության անդամ, որը խրախուսում է երիտասարդների արշավային գործունեությունն ու մշակութային փոխանակումը։ Զբոսաշրջիկների համար հոսթելները հաճախ անվանվում են նաեւ ճամփորդների հոսթել։ Բովանդակություն Պատմություն[խմբագրել | խմբագրել կոդը] 1912 թվականին Գերմանիայի Ալթենա ամրոցում Ռիչարդ Շիրմանը հիմնել է առաջին երիտասարդական հոսթելը (գերմ.` Jugendherberge ): Առաջին երիտասարդական հոսթելները Գերմանիայի երիտասարդական շարժման արդյունքն էր` քաղաքի աղքատ երիտասարդներին թույլատրելու շնչել մաքուր օդ։ Երիտասարդները պետք է որքան հնարավոր է իրենք կառավարեին այդ հոսթելները՝ գումար խնայելու նպատակով կատարելով ամենօրյա գործերը։ Ծագում[խմբագրել | խմբագրել կոդը] "hotel", "hostel" եւ "hostal" բառերը ծագումնաբանորեն նույնն բառերն են, որոնք անգլերեն են ներթափանցել հին ֆրանսերեն hostel բառից, որն էլ, իր հերթին, ծագել է լատիներեն hospitale բառից՝ նշանակելով հյուրատուն կամ հանգստի վայր: Ներկայումս դրանցից յուրաքանչյուրը վերագրվում է կացարանի կոնկրետ տեսակի։ Տարբերությունը հյուրանոցներից[խմբագրել | խմբագրել կոդը] Հոսթելների եւ հոթելների (հյուրատուն եւ հյուրանոց) միջեւ կան մի շարք տարբերություններ, որոնք են՝ - Հոսթելները նպատակաուղղված են գումարի խնայողությանը, վարձը անհամեմատելիորեն ցածր է, եւ շատ հոսթելներ ունեն գրքերի, DVD տեսասկավառակների կամ այլ իրերի փոխանակման ծրագրեր։ - Հոսթելները նախատեսված են նրանց համար, ովքեր նախընտրում են ոչ պաշտոնական միջավայր, քանի որ հոսթելները հիմնականում ավելի քիչ պաշտոնական են, քան հյուրանոցները։ - Հոսթելները նախատեսված են նրանց համար, ովքեր սիրում են շփվել այլ հյուրերի հետ, քանի որ հոսթելները ավելի շատ են ունենում ընդհանուր սրահներ։ - Հոսթելներում, որպես կանոն, գործում է ինքնասպասարկման տարբերակը։ Կոմունալ հարմարություններ[խմբագրել | խմբագրել կոդը] Հոսթելները հյուրանոցներից տարբերվում են անձի անհատականությանը ավելի քիչ նշանակություն տալով։ Հոսթելի համօգտագործվող ննջասենյակը խիստ տարբերվում է հյուրանոցի անձնական համարից եւ կարող է այնքան էլ հարմար չլիներ այն անձանց համար, ովքեր դրան ավելի մեծ կարեւորություն են տալիս։ Հոսթելները համօգտագործվող ննջասենյակների, ընդհանուր սրահների, խոհանոցների, կոմունալ հարմարությունների կամ այլ հատվածների պատճառով խրախուսում են հյուրերի միջեւ շփումը, ինչը նպաստում է նաեւ անձի սոցիալականացմանը։ Անձնական իրերի նկատմամբ պետք է լինեն հետեւողական, քանի որ հյուրերը համօգտագործում են այն վայրերը, որտեղ պահվում են հյուրերի իրերը։ Շատ հոսթելներ առաջարկում են անձնական իրերի պահատեղեր, որտեղ ավելի անվտանգ է պահպանել թանկարժեք, կարեւոր իրերը։ Հոսթել ընտրելու հարցում պետք է հաշվի առնել անվտանգության պայմանները, արդյոք առկա են հրշեջային անվտանգության միջոցներ, շուրջօրյա անվտանգության տեսահսկման համակարգեր եւ այլն։ Աղմուկը կարող է խանգարել հաճելի քունը։ Աղմուկ կարող է ստեղծվել մյուս հյուրերի խոսելու, ծիծաղելու, որոշ հյուրերի ուշ ժամանանելու, կամ վաղ մեկնելու, կամ պարզապես իրար մոտ գտնվելու արդյունքում։ Որոշ մարդիկ սրանից խուսափելու համար օգտագործում են ականջակալներ եւ քնադիմակներ։ Այլ հարմարություններ եւ ծառայություններ[խմբագրել | խմբագրել կոդը] Ավելի շատ այցելուներ գրավելու ակնկալիքով շատ հոսթելները մատուցում են այնպիսի ծառայություններ, որոնք նախկինում չկային։ Դրանց շարքին են պատկանում օդանավակայանում հյուրերին դիմավորելու եւ հոսթել փոխադրելու ծառայությունը, ինտերնետ սրճարանները, լողավազանների կամ սպա սրահների առկայությունը, տուրերի ամրագրումն ու մեքենաների վարձույթը։ Որոշ հոսթելներ կարող են արժեքի մեջ ընդգրկել նաեւ նախաճաշ։ Տեսակներ[խմբագրել | խմբագրել կոդը] Ավանդական հոսթելի ֆորմատը ներառում է հանրակացարանային տիպի հարմարություններ։ Որոշ նոր հոսթելներ նաեւ ունեն անհատական սենյակներ մեկ, երկու կամ երեք տեղանոց մեծ սենյակներ, ինչպես նաեւ ընտանեկան սենյակներ։ Սակայն հոսթել համարվելու համար հանրակացարանային սենյակների առկայությունը պարտադիր է։[1][2] Վերջին տարիներին հոսթելների թիվը էապես աճել է, ինչը տարբեր ուղություններով ճամփորդող անձանց աճի արդյունք է։ Հոսթելների որակը նույնպես տարիների ընթացքում բարելավվել է։ Մինչդեռ որոշ հոսթելներ մինչ այժմ պահպանում են ցերեկային ժամերին փակվելու եւ ինքնասպասարկման ու սեփական իրերը լվանալու կանոնները, դա ավելի շուտ դառնում է հազվադեպ բացառություն, քան ավելի շուտ կանոն, քանզի հոսթելները փոփոխվում են հյուրերի ակնկալիքներին համապատասխան։[3] Hostelling International (HI)[խմբագրել | խմբագրել կոդը] Ռիչարդ Շիրմանի գաղափարը կայծակնային արագությամբ տարածում գտավ ամենուր, ինչն էլ հիմք է հանդիսացել Hostelling International կազմակերպության հիմնադրման համար։ Այս կազմակերպությունը բաղկացած էր ավելի քան 90 երիտասարդական հոսթելների միությունից, որոնք ներկայացնում էին ավելի քան 4500 հոսթելներ՝ աշխարհի 80 երկրներում։[4] Hostelling International անդամ որոշ երիտասարդական հոսթելներ ծառայություններ էին մատուցում հիմնականում դպրոցահասակ երեխաների (հիմնականում դպրոցի էքսկուրսիաների ժամանակ) կամ ծնողների՝ իրենց երեխաների հետ։ Հոսթելների մյուս մասը ավելի շատ նախատեսված էր զբոսաշրջիկների համար։ Վերջին տարիների ընթացքում Hostelling International կազմակերպությունը բացի հոսթելներից միացել են նաեւ մեծ թվով հյուրանոցներ։[5] Չնայած անվանմանը, այն չի սահմանափակում որեւէ տարիքի անձի նախաձեռնությունն ու անդամակցությունը կազմակերպությանը։ Անկախ հոսթելներ[խմբագրել | խմբագրել կոդը] Անկախ հոսթելները սովորաբար Hostelling International, Youth Hostel Association կամ այլ կազմակերպության անդամ չեն։ Հաճախ «անկախ» բառը օգտագործվում է նաեւ այն դեպքերում, երբ հոսթելը չի հանդիսանում Hostelling International ցանցի անդամ, սակայն այլ կազմակերպությունների անդամ է, կամ կարող է լինել։[6][7] Այս հոսթելների հետ քիչ է օգտագործվում «երիտասարդական» բառը։ Hostelling International ցանցի անդամ չհանդիսացող հոսթելները հաճախ անվանվում են «բյուջետային ճանապարհորդների» հոսթել։ Ի տարբերություն հյուրանոցային ցանցերի, որտեղ ամեն ինչ ստանդարտացված է, այս հոսթելները կարող են լինել շատ տարբեր, սովորաբար չպանաջել անդամակցության քարտեր։ Հոսթելային գործունեության զարգացման հետ մեկտեղ Hostelling International խմբի հոսթելների եւ անկախ հոսթելների միջեւ տարբերությունները ավելի ու ավելի են կրճատվում, ինչպես նաեւ արդեն Hostelling International անդամ հանդիսացող հոսթելների շարքերում եւս նկատվում են «բյուջետային ճանապարհորդների» հոսթելներ։[8] Բուտիկ հոսթելներ[խմբագրել | խմբագրել կոդը] Բյուջետային զբոսաշրջիկների շրջանակները վաղուց արդեն չեն սահամանփակվում ուսանող ճանապարհորդներիով եւ սուղ բյուջե ունեցող անձանցով։[9] Շնորհիվ հոսթելների մեծ պահանջարկի, ինչպես նաեւ դրանց մեծ թափով աճի ու մրցակցության, հոսթելների ընդհանուր որակը բարելավվել է։ Բացի գոյություն ունեցող հոսթելների տեսակների բարելավումից ստեղծվել են նաեւ նոր տեսակներ, որոնք ավելի կենտրոնացած են ժամանակակից, լավ ներքին հարդարանք ունելու վրա։ ՙԲուտիկ հոսթել՚ անվանումը հաճախ օգտագործվում է բարձրակարգ հոսթելների համար։ Շարժական հոսթելներ[խմբագրել | խմբագրել կոդը] Շարժական հոսթելները հանդիպում են ավելի քիչ։ Դրանք չունենք տեղակայման ֆիքսված վայր։ Այն կարող է գոյություն ունենալ որպես ժամանակավոր շինություն, գործել ավտոբուսում, կամ որեւէ շինության հետ ունենալ վարձակալության կարճատեւ պայմանագիր։ Շարժական հոսթելներ հիմնականում հիմնվում են մեծ փառատոնների անցկացման վայրերում, որտեղ էժան կացարանների պահանջարկը մեծանում է տվյալ իրադարձության շրջանակներում։ Տես նաեւ[խմբագրել | խմբագրել կոդը] Ծանոթագրություն[խմբագրել | խմբագրել կոդը] - Define: Hostel - what is a hostel? | Hostel Management - «Hostel managers discuss definition of the word hostel»։ HostelManagement.com։ էջ 12 - McGrath Ginny (2008-04-29)։ «Whatever happened to Youth Hostels?»։ London: Times Online - http://www.hihostels.com/web/about.en.htm - Hostelling International Selling Hotel Rooms - http://www.hostel-scotland.co.uk/ - http://www.backpackers.ca/ - Google.com - The Global Nomad Greg Richards, 2004. Արտաքին հղումներ[խմբագրել | խմբագրել կոդը] - Reulecke Jürgen, Stambolis Barbara (2009)։ 100 Jahre Jugendherbergen 1909-2009 : Anfänge, Wandlungen, Rück- und Ausblicke։ Essen: Klartext։ ISBN 978-3-89861-990-5 հոսթելների պատմությունը (գերմաներեն) |Հոսթել Վիքիպահեստում|


source: fineweb

text: Այսօր տեղի ունեցավ Սուսերամարտի դպրոցական բաց առաջնություն: Առաջնությանը մասնակցում էին 26 սուսերամարտիկներ տարբեր դպրոցներից։ <<Մխիթար Սեբաստացի>> կրթահամալիրի կազմում ներկայանում էին սովորողներ Միջին դպրոց՝ Սահակյան Լիլյա Ավետիսյան Արուսյակ Մկրտչյան Մարտին Նոր Դպրոց՝ Հարութունյան Լիա Բ4 Դպրոց-պարտեզ՝ Խաչատրյան Արշիլ Մարտին Մկրտչյանը հաղթելով բոլոր մրցակիցներին գրավեց պատվավոր Առաջին տեղը ։ Մասնակիցներից Արշիլն ու Լիլյան հաղթելով առաջին մրցակիցներին անցան հաջորդ փուլ։ Սեբաստացիները պատվով մասնակցեցին ու ցուցաբերեցին լավագույն արձյունքները։ Սեբաստացի մարզիկներին մաղթում ենք նորանոր հաղթանակներ, մրցանակներ, մեդալներ... Շարունակել կարդալ Ապիրլի 22-ին տեղի ունեցավ Հայաստանի Սուսերամարտի առաջնությունը։ Մասնակցում էր նաեւ կրթահամալիրի սուսերամարտի մարզիչ՝ Միքայել Ղազարյանը։ Միքայել Ղազարյանը գրավեց 3 տեղը եւ շահեց Եվրոպայի առաջնության ուղեգիր, որտեղ խաղարկվելու է Բրազիլիայում կայանալիք Օլիլպիական խաղերի ուղեգիրը։ Մազթում ենք մեր մարզչին հաղթական ելույթներ Եվրոպայի առաջնությանը։ Սուսերամարտ, 1. սառը զենքին տիրապետելու հնարքների համակարգ ձեռնամարտում։ Հայտնի է հնագույն ժամանակներից։ Միջին դարերում համարվել է «ասպետի յոթ առաքինություններից» մեկը։ Սուսերամարտի արվեստը ծագել է 15-րդ դարի սկզբին, ռազմիկի սպառազինությունը հրազենիհայտնագործման հետեւանքով թեթեւ եւ դյուրակիր դառնալուց հետո։ 2. Մարզաձեւ, սահմանված կանոններով մենամարտ ճկասուսերի, թրասուսերի կամ խոցասուսերի գործածությամբ։ Պաշտոնական մրցումների ժամանակակից ծրագիրն ընդգրկում է տղամարդկանց եւ կանանց (միայն ճկասուսեր) թիմային-անհատական մրցաշարեր։ Ճկասուսերի (ռապիրա) քաշը 0,5 կգ է, երկարությունը՝ 1,1 մ։ Մարտի ժամանակ թույլատրվում են խոցումներ իրանի եւ մեջքի (մինչեւ գոտկատեղ) տարբեր մասերին։ Մենամարտելիս մարզիկը հագնում է մետաղյա թելերից հյուսված հատուկ բաճկոն, որը հաղորդալարով միացվում է էլեկտրագրանցող սարքին։ Ճիշտ խոցելու դեպքում վառվում է կանաչ կամ կարմիր, մյուս դեպքերում՝ սպիտակ, ազդանշանային լամպ։ Թրասուսերի մարտի դատավարությունը իրականացնում են ավագ եւ չորս անկյունային մրցավարներ։ Թույլատրվում է հարվածել կամ խոցել գոտկատեղից վեր՝ բացի ծոծրակից։ Խոցասուսերի (շպագա) քաշը մինչեւ 0,77 կգ է, երկարությունը՝ 1,1 մ։ Սայրի կտրվածքը եռանկյուն է։ Շարունակել կարդալ Վրաստանի Քութաիսի քաղաքում տեղի կունենա միջազգային բաց մրցաշար սուսերամարտից, որտեղ «Մխիթար Սեբաստացի»կրթահամալիրը կներկայացնի սուսերամարտիկ Մարտին Մկրտչյանը, մարզիչ՝ Միքայել Ղազարյանի հետ: Մրցաշարին պատշաճ ներկայանալու համար մարզիչը եւ սանը ամենօրյա պարապունքներով ամրապնդում ենք ֆիզիկական պատրաստվածությունը, սովորում նոր հնարքներ եւ ամրապնդում իմացածը։ Հաջողություն ենք մաղթում մեր մարզիկին։


text: Համոզւած ենք, որ ապրիլեան ագրեսիայի ընթացքում Ադրբեջանի կողմից կատարւած բազմաթիւ ռազմական յանցագործութիւնների եւ միջազգային հումանիտար իրաւունքի խախտումների վերաբերեալ աղաղակող փաստերը պէտք է հասու լինեն միջազգային հանրութեանը, եւ ձեռնարկւեն բոլոր միջոցները՝ յանցագործութիւնների մեղաւորներին դատապարտելու եւ պատասխանատւութեան ենթարկելու ուղղութեամբ: «alikonline.ir» - Ներկայացնում ենք «news.am» վերլուծական-լրատւական գործակալութեան հարցազրոյցն Արցախի Հանրապետութեան արտգործնախարար Կարէն Միրզոյեանի հետ. - Ապրիլի 2-ին լրանում է Արցախի դէմ Ադրբեջանի ագրեսիայի տարելիցը: Ազդե՞լ է արդեօք այն պաշտօնական Ստեփանակերտի դիրքորոշման վրայ: - Պաշտօնական Ստեփանակերտի դիրքորոշումը չի ենթարկւել որեւէ փոփոխութեան։ Այս համատեքստում տեղին է խօսել միայն մեր դիրքորոշման կոնսոլիդացիայի մասին։ Արցախի ժողովուրդը եւ իշխանութիւնները հաւատարիմ են իրենց որդեգրած ուղուն՝ կառուցել եւ զարգացնել անկախ, ժողովրդավարական պետութիւն եւ հասնել նրա միջազգային ճանաչմանը։ - Ղարաբաղեան կողմը պաշտօնապէս հասնելո՞ւ է արդեօք Միջազգային հումանիտար իրաւունքի խախտման մէջ մեղաւոր ադրբեջանցի զինծառայողներին պատժելուն: - Համոզւած ենք, որ ապրիլեան ագրեսիայի ընթացքում Ադրբեջանի կողմից կատարւած բազմաթիւ ռազմական յանցագործութիւնների եւ միջազգային հումանիտար իրաւունքի խախտումների վերաբերեալ աղաղակող փաստերը պէտք է հասու լինեն միջազգային հանրութեանը, եւ ձեռնարկւեն բոլոր միջոցները՝ յանցագործութիւնների մեղաւորներին դատապարտելու եւ պատասխանատւութեան ենթարկելու ուղղութեամբ։ Դա է միակ ճանապարհը՝ կանխելու նման ոճրագործութիւնների կրկնութիւնն ապագայում։ Այս ուղղութեամբ մեր կողմից արդէն որոշակի աշխատանքներ են տարւել։ Մասնաւորապէս, ՄԱԿ-ում, ԵԱՀԿ-ում եւ Եւրոպայի խորհրդում տարածւել են Արցախի Հանրապետութեան ԱԳՆ-ի յայտագրերը, որտեղ մանրամասներ են ներկայացւել ադրբեջանական ագրեսիայի պատճառների ու հետեւանքների, Ադրբեջանի զինւած ուժերի կողմից իրագործւած մարդու իրաւունքների ոտնահարման կոպտագոյն դէպքերի եւ ռազմական յանցագործութիւնների փաստերի առնչութեամբ։ Մեր կողմից նաեւ շրջանառւել են Արցախի պաշտպանութեան նախարարութեան եւ ռազմագերիների, պատանդների եւ անյայտ կորածների հարցերով զբաղւող պետական յանձնաժողովի յայտարարութիւնները, Գլխաւոր դատախազութեան կողմից տրամադրւած նիւթերը՝ ադրբեջանական կողմի յանցագործութիւնների առթիւ հարուցւած քրէական գործերի վերաբերեալ, ինչպէս նաեւ Արցախի մարդու իրաւունքների պաշտպանի՝ ապրիլեան ագրեսիայի ընթացքում ադրբեջանական զինւած ուժերի իրականացրած ոճրագործութիւնների վերաբերեալ միջանկեալ հրապարակային զեկոյցները։ Ադրբեջանի զինւած ուժերի յանցագործութիւնների մասին միջազգային լսարանին իրազեկելու գործում մեծապէս կարեւորում ենք նաեւ հայկական զանգւածային լրատվւամիջոցների դերը։ - Ձեր կարծիքով, վերջին տարիներին կա՞յ որեւէ առաջընթաց Արցախի Հանրապետութեան միջազգային ներկայացւածութեան առումով: - Այո, մեր գնահատմամբ, Արցախի միջազգային ներկայացւածությեան առումով կան տեղաշարժեր։ Ընդհանուր առմամբ, Արցախի ժողովրդի ինքնորոշման իրաւունքը սատարող բանաձեւեր են ընդունւել ԱՄՆ-ի 7 նահանգների եւ 4 քաղաքների, Աւստրալիայի 1 նահանգի, ինչպէս նաեւ Բասկերի Երկրի խորհրդարանի կողմից եւ 15 համագործակցութեան համաձայնագրեր են ստորագրւել Արցախի տարբեր քաղաքների եւ ԱՄՆ-ի, Ֆրանսիայի, Բասկերի Երկրի եւ Բրազիլիայի քաղաքների միջեւ, ինչպէս նաեւ մէկ համաձայանագիր՝ Արցախի եւ Ֆրանսիայի Դրոմի շրջանի միջեւ։ Արտաքին գործերի նախարարութեան առաջնահերթ նպատակներից է այդ դրական միտումների ամրապնդումն ու հետագայ զարգացումը։ - Վերջերս ԵԽ նախարարների կոմիտէում քննարկւում էին «Չիրագովն ընդդէմ Հայաստանի» եւ «Սարգսեանն ընդդէմ Ադրբեջանի» գործերը, ընդ որում որոշում է կայացւել, որ Ադրբեջանը պէտք է մինչեւ յունիս գործողութիւնների ծրագիր ներկայացնի: Ըստ Ձեզ, փախստականների խնդիրը լուծելի՞ է: - «Սարգսեաններն ընդդէմ Ադրբեջանի» եւ «Չիրագովն ու ուրիշներն ընդդէմ Հայաստանի» գործերը մասնաւոր դէպքեր են եւ վերաբերում են բացառապէս անհատական՝ առաջին հերթին, գոյքային իրաւունքների իրաւական պաշտպանութեանը։ Ինչ վերաբերում է փախստականների եւ ներքին տեղահանւածների խնդրին, ապա այն ադրբեջանա-ղարաբաղեան հակամարտութեան հետեւանքներից մէկն է եւ իր համապարփակ լուծումը կարող է գտնել միայն խաղաղ կարգաւորման գործընթացի շրջանակներում։ - Ինչպէ՞ս էք գնահատում ռուս-իսրայէլական բլոգեր Ալեքսանդր Լապշինի հետ կատարւածը, նաեւ եւրոպական պատգամաւորների, գիտնականների եւ ընկերութիւնների դէմ Ադրբեջանի ճնշումների փորձերը: - Ձեր կողմից յիշատակւած օրինակները Ադրբեջանի կողմից Արցախի մեկուսացմանն ուղղւած արշաւի հերթական դրսեւորումներն են։ Սակայն, ինչպէս մենք տեսնում ենք, այդ քայլերը հակառակ արդիւնքներ են բերում. բազմաթիւ օտարերկրացի լրագրողներ, բլոգերներ եւ ակտիւ քաղաքական գործիչներ իրենց բողոքն են արտայայտում եւ դատապարտում Ադրբեջանի նման քաղաքականութիւնը՝ որպէս մարդու հիմնարար իրաւունքների ու ազատութիւնների, մասնաւորապէս՝ազատ խօսքի եւ ազատ տեղաշարժի իրաւունքների սահմանափակում եւ ոտնահարում։ Աւելին,մենք ականատես ենք, որ Ադրբեջանի այդ քայլերը հանգեցնում են արտաքին աշխարհում Արցախի նկատմամբ հետաքրքրութեան ընդլայնմանը եւ դէպի Արցախ այցելուների թւի աճին։ - Հանրապետութեան անւան փոփոխութիւնը կարո՞ղ է ընկալման երկակիութեան հանգեցնել միջազգային հանրութեան ոչ այնքան շահագրգիռ ներկայացուցիչների շրջանում: - Համոզւած ենք, որ ժամանակի ընթացքում՝ համապատասխան աշխատանքի պարագայում, միջազգային լսարանի համար աւելի կիրառելի կը դառնայ մեր երկրի պատմական՝ Արցախ անւանումը։ Այս գործում իր մասնաբաժինն ունի նաեւ մեր մամուլը։


text: ԱԺ-ում այսօր կայացած Հայաստանի Հանրապետական կուսակցության եւ ՀՅԴ համատեղ նիստից հետո իշխող կոալիցիան Հայաստանի վարչապետի պաշտոնում առաջադրել է Սերժ Սարգսյանի թեկնածությունը։ Այդ մասին րոպեներ տեւած նիստից հետո լրագրողներին հայտնել է ԱԺ փոխխոսնակ Էդուարդ Շարմազանովը։ Նշենք, որ շաբաթ օրը՝ ապրիլի 14-ին, Ծաղկաձորում կայացել է ՀՀԿ խորհրդի եւ գործադիր մարմնի արտագնա նիստը, որում ՀՀԿ–ից վարչապետի պաշտոնում միաձայն առաջադրվել է Սերժ Սարգսյանի թեկնածությունը։ Վարչապետի ընտրությունը կկայանա վաղը՝ 12։00-ին. պատգամավորները ՀՀ գործադիր մարմնի ղեկավար կընտրեն ԱԺ հատուկ գումարվող նիստում՝ բաց քվերակությամբ:


text: Արմանը բացահայտեց ArmComedy կայքը։ Արմանին դուր եկավ ArmComedy–ն։ Արմանը բարի է։ Այսօր ArmComedy–ն հանդիպեց PowerSpell ծրագրի հեղինակ Արման Բոշյանի հետ ու ստացավ նվերներ՝ PowerSpell ուղղագրության, քերականության ստուգման ծրագրի երկու օրինակ։ Ծրագրի մասին մանրամասները կարող էք իրենց կայքում կարդալ։ Մենք էլ արդեն հնարավորություն կունենանք ստուգել մեր հայերեն գրածները ու քիչ նյարդայնացնել մեր ընթերցողներին։ Կոչ ենք անում բոլոր այլ ոլորտների ներկայացուցիչներին, ում դուր է գալիս ArmComedy–ն հետեւել Արմանի օրինակին ու այ սենց լավ նվերներ անել մեզ։ BMW կոնցերնից մեզ մարդ չի կարդու՞մ։


text: ԱՆԱՀԻՏ ԲԱՅԱՆԴՈՒՐ «ՔՈՉԱՐՅԱՆ, ՍԱՐԳՍՅԱՆ՝ ԴՈՒ ́ՐՍ ՄԵՐ ԵՐԿՐԻՑ». Անահիտ Բայանդուրի բաց նամակը Մեր քաղաքում, դեռ շատ հարազատ ու տաք, ծանոթներն ու բարեկամներն իրար հանդիպելուց միմյանց զգուշացնում են. «Զգույշ եղեք, սրանք ամեն ինչի պատրաստ են»։ Ու միանգամից հոգիդ դառնանում է, որովհետեւ դա նորմալ չէ. մենք չենք ցանկանում լինել «զգույշ» եւ բարձրաձայն չխոսել նրա մասին, ինչ մտածում ենք։ Եվ չենք ուզում տեսնել, թե ինչպես է մեր զրուցակիցը վախեցած շուրջը նայում՝ «հո մեզ չեն լսում»։ Մենք սովորել ենք խոսել բաց այն ամենի մասին, ինչ մեզ անհանգստացնում է։ Իսկ առաջին հերթին մեզ անհանգստացնում է այն, որ իշխանության ղեկի մոտ հայտնվել է մի մարդ, ով ներքուստ բարդույթավորված է ու չափազանց անկիրթ, եւ մեր երկիրը չի հասկանում։ Այս ամենին դժվարությամբ կարելի էր դիմանալ, բայց այդ մարդը տարիների ընթացքում այդպես էլ չհասկացավ, որ մեր երկիրը աշխարհի ծայրում գտնվող փոքրիկ թագավորություն չէ, որտեղ ինքը, ինչպես նախկինում, գործում է խորհրդային կարծրատիպերով, որոնք յուրացրել էր մանկուց եւ որոնք ամրապնդվել էին կոմերիտակուսակցական կարիերայով։ Նաեւ իր անտաղանդ զույգը՝ Սերժ Սարգսյանը, այդպես էլ չհասկացան, որ գործ ունեն իրենց համար խորթ, անհասու մշակույթի, ավանդույթների եւ բարոյականության հետ։ Այդ զույգը չհասկացավ, որ իրեն պահելով ժամանակակից բառապաշարով ասած «բաց», կապանքներից զերծ եւ «բարձր խավին» բնորոշ կեցվածքով, հեղինակազրկում են մեր երկիրն ու այն աննման, ինքնատիպ վայրը, որից իրենք ժամանել են ղեկավարելու մեր երկիրը։ Նրանք իրենց անսահման ագահությամբ ջնջում են այն սուրբ զբացողությունը այդ վայրի հանդեպ, որը ստիպեց մեր ժողովրդին հանուն այդ երկրամասի ազատության դիմակայել «ցրտի ու մթի տարիները»։ Նրանք մինչ օրս չհասկացան, որ տարեցտարի դառնալով ընդգծված, գրոտեսկային հակահերոսներ, անտանելի են դարձել մեզ համար, նրանք այստեղ օտար են։ Եվ նրանք որքան էլ ջանան երեւալ ինքնավստահ, նմանվում են գավառական գաստրոլյարների եւ առաջացնում են զզվելի մի հակակրանք։ Նրանք մատնում են իրենց տեսակը։ Հայտնի է արդյո՞ք նրանց, որ մարդիկ իրենց համարում են դեւ-վիշապ, որ նստել են ջրի բերանին եւ ամեն օր պահանջում են զոհաբերություն։ Հայտնի՞ է նրանց արդյոք, որ ցանկացած քաղաքական գործչի մահ, առաջին հերթին կապվում է իրենց անվան հետ՝ երկու, երեք չարաբաստիկ անհատների։ Իսկ մահ մեր երկրում շատ է եղել։ Եվ վերջին 10 տարվա դատապարտվածի սոսկալի զգացողությունը ժողովրդի մոտ վերափոխվում է այդ զույգին իրերը հավաքելու եւ ինչ-որ հեռու տեղ գնալ խնդրելու վճռականության։ Որովհետեւ, եթե սկզբում չէինք ուզում հրապարակայնորեն անհանդուրժողականություն ցուցաբերել նախկինում Ղարաբաղի նախագահի նկատմամբ, չցանկանալով ստվեր գցել մեր սրտի համար թանկ հայրենիքի այդ հատվածի վրա, ապա հիմա վտանգի տակ է արդեն Հայաստանը։ Մենք հասել ենք եզրագծին։ Այլեւս բոլոր հնարավորությունները սպառված են։ Երկրում աներեւակայելի սահմանի է հասել աղքատությունը։ Մենք կորցնում ենք կյանքի որակը։ Մենք միացնում ենք հեռուստացույցը եւ ականատեսը դառնում գռեհիկության. սուտը, տգիտությունը եւ գողությունը տիրոջ իրավունքով մտել են մեր տուն։ Բայց ի՞նչ է պատահել եւ ինչո՞ւ ենք ստիպված հանդուրժել։ Ո՞վ ասաց, որ դա կարող է շարունակվել հավերժ. հանուն ինչի՞։ Որտե՞ղ մնաց այն վեհ նպատակը, որը արդարացնում է զրկանքները։ Չկա այն այլեւս։ Նա լքեց մեզ արհամարհական, որովհետեւ մենք հանդուրժեցինք ամեն ինչ՝ եւ հոկտեմբերի 27-ին սարսափելի ոճրագործությունը եւ անմեղ մարդու անպատիժ սպանությունը «Առագաստ» սրճարանում, եւ խոսքի ազատության ոտնահարումը, ի դեմս եթերազրկված «Ա1+ » հեռուստաընկերության, եւ ցինիկաբար կեղծվող ընտրությունները ու նմանօրինակ այլ փաստեր։ Եվ նույնիսկ հեռուստատեսությամբ հեռարձակված Ռոբերտ Քոչարյանի գռեհիկ հումորը՝ վատ պարողին խանգարող հանգամանքների եւ միակ տղամարդու մասին... Դա փողոցային գրգռված թափթփուկների խոսակցության մակարդակ է, որը դարձել է պետական ոճ եւ չափանիշ։ Նման բան մեր երկրում դեռ չէր եղել եւ այդպիսի բան հանդուրժել չի կարելի։ Եւ որքան շուտ վերը նշված անձինք լքեն մեր երկիրը, այնքան արագ մարդիկ մեր երկրում ազատորեն շունչ կքաշեն եւ ինչ-որ կերպ հաշվի առնելով վերջին տարիների ամոթալի փորձը, կգտնեն իրենց կեցության արժանի ձեւ։ Մարդիկ, որ այսօր կոչվում եք ՀՀ նախագահ եւ վարչապետ. Ձեզ հայտարարում ենք «պերսոնա նոն գրատա». ձեր գործողությունների հակասահմանադրականությունը ավելի քան ակնհայտ է։ Մենք շատ երկար ենք ձեզ հանդուրժել։ Դու ́րս մեր երկրից։ 2008 թ. հունվար, Ա1+


text: Ես Շուշանի առաջարկը՝ համբուրվել բլոգի պատերի ներսում, շատ լուրջ ընդունեցի ու ինտերնետում գտա համբույրի X-Ray. Ինչպես տեսնում եք, մոտս ստեղծագործական ճգնաժամ է :))) Չնայած ձախ կոմի դունչը կարծես տղամարդու է, ինչը համբույրի պատկերը դարձնում է հետերո, բայց կարող է եւ բուչ կնոջ է, կամ տրանսեքսուալի։ Ո՞վ իմանա։ I took Shushan's proposal to "kiss beyond the walls of the blog" very seriously and found this X-Ray image of a kiss online. As you can see, I am in a creative crisis :) Though the chin on the left side seems masculine, but it could also be a butch lesbian's or transsexual's chin. Who knows? Queering the X-Rays :)


text: Ածխաջրերի ցածր պարունակությամբ սննդակարգը նվազեցնում է գլաուկոմայի զարգացման հավանականությունը։ Նման անսպասելի եզրակացության են հանգել Northeast Ohio Medical University համալսարանի գիտնականները։ Օրգանիզմը օգտագործում է սննդամթերքից ստացած ածխաջրերը էներգիայի պաշարները լրացնելու համար։ Եթե մարդը քիչ ածխաջուր է գործածում, ենթադրվում է, որ օրգանիզմը սկսում է էներգիայի մեծ մասը ստանալ՝ ճարպերը վերամշակելու միջոցով։ Նման սննդակարգը բացառում է քաղցր մրգերը, խմորեղենը, ձավարեղենը, շաքարը, փոխարենը առաջարկում է շատ ուտել ճարպերով հարուստ մթերքներ, օրինակ պանիր ու կարագ։ Նախորդ հետազոտությունները ցույց են տվել, որ կետոգենային սննդակարգն օգնում է նվազեցնել էպիլեպսիայի նոպաները ու պաշտպանում է ուղեղը Ալցհեյմերի ու Պարկինսոնի հիվանդություններից։ Նոր հետազոտության ընթացքում ամերիկացի գիտնականները պարզել են, որ կետոգենային սննդակարգը ունակ է կանգնեցնել գլաուկոմայի զարգացումը։ Մասնագետները երկու ամսվա ընթացքում ճարպերով հարուստ ուտելիքով են կերակրել այն մկներին, որոնք հակված են գլաուկոմայի զարգացմանը։ Նման սննդակարգն ամրացնում էր կրծողների ցանցաթաղանթը ու պաշտպանում նրանց ներակնային ճնշման բարձրացումից։ Գլաուկոման ոչ միշտ է ենթարկվում դեղամիջոցային բուժման, դրա համար էլ կետոգենային սննդակարգը կարող է փրկություն լինել շատերի համար։ Նշենք, սակայն, որ կետոդիետաները ունեն նաեւ բացասական կողմեր՝ եւ այսպես սննդակարգում ածխաջրերի կրճատումը հանգեցնում է նրան, որ մարզիկների հաղթահարած հեռավորությունը հեծանվորդների դեպքում կրճատվում է 15 տոկոսով, իսկ մարմնամարզիկների մոտ ուժային ցուցանիշները նվազում են 7 տոկոսով։ ամիս շաբաթ օր


text: «Երանոսյան Լյովան եւ ես խելք խելքի տվեցինք, հաշտվեցինք, ոչ մի բողոք չունենք, երիտասարդներ են, իրար չեն հասկացել» (տեսանյութ) Ջրառատում տեղի ունեցած միջադեպի հետեւանքով վիրավորված Հակոբ Մելքոնյանի հայրը՝ Մանվել Մելքոնյանը, ԼՈւՐԵՐ.com-ի հետ զրույցում հայտարարեց, որ ինքը հանդիպել է Լյովա Երանոսյանի հետ, խոսել են, հասկացել են իրար եւ հաշտվել են։ «Էդպես շարունակել չի լինի։ Երանոսյան Լյովան եւ ես խելք խելքի տվեցինք, հավաքեցինք երիտասարդներին ու ասեցինք, որ էսպես չի կարող շարունակվել։ Մենք այսօրվանից ապրում ենք հաշտ-խաղաղ, ոչ մի բողոք չունենք, իրենք էլ չունեն, ձեռք ձեռքի ենք տվել, բարիշել ենք, մեզ արյուն պետք չէ: Եվ որ ամենակարեւորն է, ուզում եմ ասել, որ այս ամենը կապ չունի ընտրությունների հետ, երիտասարդներ են, իրար չեն հասկացել, մի կաթիլ մեղրի պատմություն է եղել»,- ասաց Հակոբի հայրը։ Մանրամասները տեսանյութում.


text: Հայ եւ ադրբեջանցի երիտասարդները պետք է դաստիարակվեն որպես հարեւաններ. Ալահշուքյուր Փաշազադե Հայաստանի եւ Ադրբեջանի երիտասարդները պետք է դաստիարակվեն ըմբռնումով, որ երկու ժողովուրդները լինելու են հարեւաններ եւ ապրեն կողք կողքի: Ամենայն Հայոց Կաթողիկոս Գարեգին Երկրորդի, Համայն Ռուսիո պատրիարք Կիրիլի հետ հանդիպման ժամանակ նման հայտարարությամբ է հանդես եկել Ադրբեջանի հոգեւոր առաջնորդ, Կովկասի մահմեդականների վարչության ղեկավար, շեյխուլիսլամ Ալահշուքյուր Փաշազադեն։ «Մենք չպետք է հանդիպենք հանդիպման համար: Մենք պետք է հանդիպենք, որպեսզի հնարավորություն ունենանք դիմելու մեր երկրների ղեկավարությանը, որպեսզի նրանք անեն ամեն հնարավորը՝ կանխելու հակամարտությունը, եւ որպեսզի մեր երիտասարդները մեծանան այնպիսի ոգով, որ իրենք միշտ կլինեն հարեւաններ: Ո՛չ Հայաստանը եւ ո՛չ էլ Ադրբեջանը չեն գնա այդ տարածքներից, այսինքն՝ նրանք պետք է ապրեն կողք կողքի եւ երիտասարդներին պետք է կրթել այդ ոգով», - ասել է Ալլահշուքյուր Փաշազադեն։


text: Արցախցի նկարչի ցուցահանդեսը «Մարդուն ուժ տվողը նրա արմատներն են» Այս համոզմունքն ունի արցախցի նկարչուհի Թամարա Մարդանյանը, ում «Ավանդույթների ու նախնիների մեծարումը» խորագրով ստեղծագործությունների ցուցահանդեսը երեկ բացվել է Ստեփանակերտի պետական պատկերասրահում։ Արվեստագետն իր աշխատանքներին հաղորդակցվելու լայն հնարավորություններ էր ընձեռնել մեծ թվով այցելուների, նրանց «տրամադրելով» նախնիների, Արցախի հայտնի գերդաստանների դիմանկարներ, փորձելով նրանց միջոցով ներկայացնել արմատների ուժն ու իմաստությունը։ Արմատներին վերադառնալու կանչն էր, որ նրան Մոսկվայից «պոկեց» ու բերեց հայրենիք, պապերի ծննդավայր։ Ու ահա արդեն երկու տասնամյակ է, ինչ ապրում եւ ստեղծագործում է Արցախում։ Հոգեհարազատ որոշ գործեր նա իր հետ բերել է Ռուսաստանից, իսկ աշխատանքների «առույծի բաժինը» հիմնականում ծնվել, ամբողջացել է նախնիների հողում, ուր, ինչպես Թամարան է խոստովանում, «հետադարձ հայացք ձգելով՝ անցյալը նոր հիշողություններ է արթնացնում քո մեջ, ու երեւույթներն անսովոր աչքով ես ընկալում եւ փորձում գեղարվեստական վերարտադրել ընկալածդ»։ Երջանկահիշատակ հորը՝ Գուրգեն Մարդանյանին է նվիրել ցուցահանդեսը Թ. Մարդանյանը։ «Ավանդույթների եւ սովորությունների, արմատների թեման մշտապես հուզել է ինձ,–խոստովանում է արվեստագետը։–Ապրել Արցախի հինավուրց հողում, առնչվել զարմանահրաշ բնությանը, պատմամշակութային հարուստ արժեքներին, ավանդապահ մարդկանց եւ չոգեւորվել նրանց ներկայությունից, պատկառանքից, անհնար է։ Առանց խոր արմատ ձգելու, ոչինչ լիարժեք չի աճում ու չի պտղավորվում։ Հետեւաբար, որտեղ բնակվում ես, տաք մթնոլորտից, ջերմությունից պիտի ծլարձակեն հունդերը, պիտի ծաղկունքվի օջախդ, շրջապատդ, եւ կյանքն ավիշով լցվի, իմաստավորվի։ Եվ, որպեսզի չխաթարվեն այդ ավանդույթները, պարտավոր ես ձեռքդ զարկերակի վրա պահել ու փորձել հասկանալ, թե նախնիներդ անփոխարինելի ինչ արժեքներ են քեզ կտակել, եւ ինչպիսի գուրգուրանքով պիտի դրանք պահպանես եւ փոխանցես սերունդներին»։ Ըմբոշխնելով նկարչուհու ստեղծագործությունները, հայացքդ ծանոթ, ուշագրավ դիմանկարներ ու բնապատկերներ է որսում։ Հայտնի գերդաստաններ են՝ Վարանդայից, Դիզակից, Խաչենից, Շուշիից, պատմական այլ բնակավայրերից։ Նաեւ Թիֆիլիսից եւ Բաքվից, Ադրբեջանի հայաշատ մի շարք վայրերից են այցելուներին ներկայանում հայկական տարազներով տարեց կանայք (մամիկներ), տղամարդիկ, որոնցից շատերը իրական կերպարներ են եւ դառը ճակատագրի բերումով տեղահանվել են հայաշատ օջախներից եւ օտարությանը չեն դիմացել։ Նաեւ հայտնի արցախցիների դիմանկարներ են ցուցահանդեսում ներկայացված։ «Գերդաստանի նահապետները» շարքից «մեզ են նայում» Մելիք—Շահնազարյանների՝ Վարանդայի իշխանների հետեւորդ Աշոտ Մելիք–Շահնազարյանը, Շուշիից՝ հայտնի Բելուբեկյանները, Ննգիից՝ խեցեգործարանի հիմնադիրը, որոնց միավորում են արմատները։ «Սրտի թրթիռով եմ բոլորին հիշում եւ վերաբերվում, որոնց դիմանկարները փորձել եմ վերադարձնել իմ հայրենակիցներին,–ասում է Թամարա Մարդանյանը։–Այստեղ մեր անցյալն է, մեր պատմությունը, որով հպարտանում ենք, ուժ առնում, նայում ապագային»։ Հատկանշական է, որ այցելուներից ոչ ոք անտարբեր չէր անցնում ներկայացված աշխատանքների կողքով, եւ պատկերասրահը «լքելուց» առաջ շատերն իրենց տպավորություններով կիսվում էին հեղինակի հետ, հետաքրքրում ստեղծված դիմանկարների շարժառիթներով, գնահատանքի խոսքեր ասում։ Նաեւ արվեստագետ գործընկերներն էին ոգեւորված Թ. Մարդանյանի անհատական գործերի ցուցահանդեսով։ «Հաջողության գաղտնիքն այն է, որ նկարիչն անկեղծ է իր խորհրդածություններում, ընկալումներում, եւ աշխատանքներն աչքի են ընկնում ինքնատիպ հնչերանգներով ու համոզիչ շեշտադրումներով։ Արցախ աշխարհին, նրա մարդկանց սիրահար մարդը կարող է միայն այդքան խորը գիտակցել հողի ուժն ու զորությունը եւ անսասան պահել հաղթանակի նկատմամբ իր հավատը»,–կարծում է քանդակագործ, հանրապետության վաստակավոր նկարիչ Յուրի Հովհաննիսյանը։ Դ. ՄԻՔԱՅԵԼՅԱՆ Լուսանկարը՝ Ռ. ՍԱՐԳՍՅԱՆԻ 18-03-2017


text: «Կանաչ շարժունակությունը» «Արեւորդի» հասարակական կազմակերպության նախաձեռնությունն է, որը մեկնարկել է ՄԱԶԾ-ԳԷՀ Փոքր դրամաշնորհների ծրագրի, ՎիվաՍել-ՄՏՍ-ի եւ Վայրի բնության եւ մշակութային արժեքների պահպանման հիմնադրամի (FPWC) ֆինանսական աջակցությամբ։ Նախաձեռնության նպատակը էլեկտրական հեծանիվների օգտագործման տարածումն է՝ որպես ջերմոցային գազերի արտանետումները բացառող այլընտրանքային փոխադրամիջոց։ Էլեկտրական հեծանիվներն, ի տարբերություն սովորական հեծանիվների, հաճախակի օգտագործման համար համապատասխան են Հայաստանի ռելիեֆին՝ շնորհիվ էլեկտրական շարժիչի առկայության: Էլեկտրական հեծանիվների փորձարկումը տնտեսության տարբեր ճյուղերում ծրագրի բաղադրիչներից է։ Այն հնարավորություն է տալիս գործնականում որոշել հեծանիվների նպատակահարմարությունը, ինչպես նաեւ ստանալ անվճար խորհրդատվություն համապատասխան տեխնիկական չափանիշներ ընտրելու հարցում։ Իրականացվում են նաեւ էլեկտրական հեծանիվների կիրառության բիզնես մոդելների մշակում, ինչպես նաեւ ինտեգրում տրանսպորտային ցանցին։ Ջերմոցային գազերի նվազեցման վերաբերյալ աշխատարանները, թեմատիկ հանդիպումները, հեծանիվ վարելու վարպետության դասերը նախագծի բաղադրիչներից են՝ նախատեսված Հայաստանի կրթական հաստատությունների սաների համար։ Նախագծի հեռանկարում Հայաստանում հեծանվային մշակույթի ներդրումն է՝ ոչ միայն որպես այլընտրանքային, այլեւ՝ քաղաքային հիմնական փոխադրամիջոց։ Միջազգային հաջողված փորձի ներդնումը եւ տեղայնացումը Հայաստանի պայմաններին հնարավոր է միայն համագործակցության արդյունքում, որին եւ ուղղված է մեր կոչը տարբեր կառույցներին։


text: Վերջինը չեմ էլ հիշում երբ էր. իհարկե, գիտես, բայց էնքան ժամանակ է անցել, որ թվում է մի ամբողջ կյանք։ Բայց որ նախորդը չես, էդ արդեն հաստատ։ Քո մեջ նախորդն ես, իհարկե, բայց շատ բան վերանայել ես, անգամ գրելու ձեւը, որովհետեւ էլ կարեւոր չէ, իրականության հետ կապը կարեւոր չէ։ Մի անգամ դու ես սահմանափակել կապը այդ իրականության հետ, մյուս անգամ ինքն է քեզանից խուսափում — խանգարում ես։ Ինքն է քեզ խանգարում, դու ես իրեն խանգարում, բոլորն իրար խանգարում են։ Ու ստացվում է մեծն դասականի գաղջը։


text: Կանդելակին հիացած է Ռուսական հեռուստահաղորդավար, «Մատչ TV»-ի գլխավոր պրոդյուսեր Թինա Կանդելակին եկել է Instyle ամսագրի ստուդիա ֆոտոսեսիայի եւ պատմել է, որ հիացած է հայ–վրացական արմատներով մարդկանց տաղանդներով։ Նկարահանման ավարտից հետո նա շփվել է լուսանկարչի հետ եւ պարզել է, որ նրա մայրը վրացի է, իսկ հայրը՝ հայ, եւ պարծեցել է, որ իր արմատները նույնպես հայ–վրացական են։ «Իմ մայրը հայ է, իսկ հայրս վրացի։ Դրա համար էլ մենք լավագույնն ենք ֆեշնինդուստրիայում։ Ովքե՞ր են ամենալավ լուսանկարիչները. հայ–վրացիները, ովքեր են լավագույն մոդելները՝ հայ–վրացիները։ Մեր տաղանդն անսպառ է»,– ասել է Թինա Կանդելակին։ Նա պատմել է, որ վրացիները շատ են սիրում Instagram-ը, բայց հայերն այնտեղ ավելի շատ են։


text: Ինքնակամ վերադարձ, երբ Ձեր ապաստանի հայցադիմումը մերժվել է Återvända självmant när du har fått avslag på din ansökan om asyl – armeniska Ինքնակամ վերադառնալը նշանակում է, որ Դուք ընդունում եք այն որոշումը, որ չեք կարող մնալ Շվեդիայում եւ համագործակցում եք՝ վերադառնալով Ձեր ծագման երկիրը։ - አማርኛ (amhariska) - العربية (arabiska) - Azərbaycanca (azerbajdzjanska) - ب ه سۆرانی (sorani) - English (engelska) - Español (spanska) - پارسی (persiska) - Français (franska) - Bosanski, hrvatski, srpski (kroatiska) - Kurmancî (kurmandji) - Монгол хэл (mongoliska) - يه دری (dari) - پښتو (pashto) - Arlijan (romani arli) - Русский (ryska) - Af soomaali (somaliska) - Shqip (albanska) - Swedish (svenska) - ትግርኛ (tigrinska) - Oʻzbek (uzbekiska) Երբ մուտքի մերժման կամ վտարման մասին որոշումը ստանաք, Ձեզ հանդիպման կկանչեն Ձեր դեպքն ուսումնասիրող աշխատակցի հետ, որպեսզի քննարկեք Ձեր ետադարձը։ Այս հանդիպման ժամանակ Ձեզ տեղեկություն կտրամադրվի Ձեր դեպքին վերաբերող տարբեր այլընտրանքների մասին, ինչպես նաեւ՝ Դուք կարող եք ցանկացած հարց տալ։ Եթե Դուք չեք կարող ինքնուրույն կազմակերպել ձեր ետադարձը, ապա Դուք եւ Ձեր դեպքն ուսումնասիրող աշխատակիցը ծրագիր կկազմեք՝ մանրամասնելով, թե ինչ պետք է անեք Դուք, եւ ինչ պետք է անի Միգրացիայի գործակալությունը։ Օրինակ, Դուք կարող եք կապ հաստատել Ձեր դեսպանատան հետ, որպեսզի անձնագիր ստանաք, մինչդեռ Միգրացիայի Խորհուրդը կարող է օգնել` տրանզիտ վիզաներ կազմակերպել, եթե պետք է կանգ առնեք կամ ինքնաթիռներ փոխեք Ձեր ետադարձի ժամանակ։ Ետադարձ՝ երկու կամ չորս շաբաթվա ընթացքում Եթե Ձեզ տրվել է արտաքսման հրաման, Դուքպետք է լքեք երկիրը որոշումն ուժի մեջ մտնելուց չորս շաբաթվա ընթացքում։ Եթե Դուք ստացել եք մուտքի մերժման որոշում, ապա պետք է լքեք երկիրը որոշումն ուժի մեջ մտնելուց երկու շաբաթվա ընթացքում, եթե այլ բան չի նշված որոշման մեջ։ Որոշումն ուժի մեջ է մտնում այն ստանալուց երեք շաբաթ հետո, եթե նախքան այդ Դուք չեք բողոքարկում որոշումը։ Եթե Դուք չմեկնեք Շվեդիայից որոշման մեջ նշված ժամանակահատվածում, սովորաբար Ձեզ համար կրկին մուտք գործելու արգելք կտրվի, որը կտարածվի Շենգենյան երկրների, ինչպես նաեւ Ռումինիայի, Բուլղարիայի եւ Խորվաթիայի վրա։ Կրկին մուտք գործելու արգելքը ուժի մեջ է մեկ տարի։ Անմիջապես ուժի մեջ մտնող մուտքի մերժում Եթե Դուք անմիջապես ուժի մեջ մտնող մուտքի մերժման որոշում եք ստացել, Դուք պետք է լքեք Շվեդիան, որքան հնարավոր է շուտ։ Դուք կարող եք բողոքարկել որոշումը այն ստանալուց հետո երեք շաբաթվա ընթացքում, բայց չեք կարող մնալ Շվեդիայում, սպասելով մինչեւ դատարանը կդիտարկի Ձեր բողոքարկումը: Եթե Դուք անմիջապես ուժի մեջ մտնող մուտքի մերժման հրաման եք ստացել, սովորաբար Ձեզ համար նաեւ կրկին մուտք գործելու արգելք կսահմանվի, նույնիսկ եթե Դուք անմիջապես լքեք Շվեդիան։ Սա նշանակում է, որ եթե Դուք անմիջապես ուժի մեջ մտնող մուտքի մերժման հրաման եք ստացել, Դուք չեք կարող մուտք գործել Շենգեն գոտու որեւէ երկիր, ինչպես նաեւ՝ Ռումինիա, Բուլղարիա եւ Խորվաթիա՝ առնվազն երկու տարվա ընթացքում։ Վերադարձ երկիր, որը Ձեր ծագման երկիրը չէ Այլ երկիր Եվրոպական Միության մեջ Միգրացիայի Խորհուրդը կարող է որոշել, որ Դուք պետք է վերադառնաք ԵՄ անդամ այլ երկիր, եւ Ձեր հայցադիմումը պետք է այնտեղ դիտարկվի։ Սա հնարավոր է այն դեպքում, երբ, օրինակ, նախքան Շվեդիա ժամանելը Դուք եղել եք ԵՄ անդամ այլ երկրում, կամ Ձեզ տրվել է վիզա կամ դիմել եք ապաստանի համար ԵՄ անդամ այլ երկրում։ Այս կանոնները կարող եք գտնել Դուբլինի Կանոնակարգում։ Եթե փոխարենը Դուք ցանկանում եք վերադառնալ Ձեր ծագման երկիր, դա կարող է հավանության արժանանա, եթե չհանգեցնի Ձեր ետադարձի ուշացմանը կամ էականորեն ավելի թանկ լինի։ Այլ երկիր, որը որոշման մեջ նշվածը չէ Դուք պետք է վերադառնաք այն երկիրը, որը նշված է մուտքի մերժման կամ արտաքսման որոշման մեջ։ Սովորաբար դա այն երկիրն է, որի քաղաքացին եք Դուք։ Այնուամենայնիվ, Դուք կարող եք նաեւ վերադառնալ այլ երկիր, քան Ձեր որոշման մեջ նշվածը, եթե կարող հիմնավորել, որ այնտեղ Ձեզ կընդունեն։ Այս դեպքում Դուք պետք է ունենաք վավեր անձնագիր եւ բնակության իրավունք այդ երկրում։ Տուրիստական վիզան կամ վիզայից ազատվելը բավարար չէ։ Դա չի թույլատրվի այն դեպքում, երբ Ձեր ետադարձը կհետաձգվի կամ էականորեն ավելի թանկ կլինի։ Դուք պատասխանատու եք ճամփորդական փաստաթղթեր ձեռք բերելու համար։ Ձեր պատասխանատվությունն է՝ անձնագիր կամ ժամանակավոր ճամփորդական փաստաթղթեր ձեռք բերել, որպեսզի վերադառնաք վավեր ժամանակահատվածում։ Եթե Ձեզ օգնություն է անհրաժեշտ, ապա Միգրացիայի գործակալությունը կարող է կապ հաստատել Ձեր երկրի իշխանությունների հետ եւ դիմի՝ Ձեզ համար անձնագիր ստանալու համար։ Այդ դեպքում Միգրացիայի գործակալությունը պետք է տրամադրի Ձեր անձնական ինֆորմացիան Ձեր երկրի իշխանություններին, սակայն մենք չենք բացահայտի, որ Դուք Շվեդիայում ապաստանի դիմում եք ներկայացրել։ Եթե անձնագիր ստանալու այլ տարբերակ չկա, բացառիկ դեպքերում Ձեզ կարող է տրվել օտարերկրյա քաղաքացու ժամանակավոր անձնագիր Միգրացիայի գործակալության կողմից։ Այս դեպքում օտարերկրյա քաղաքացու ժամանակավոր անձնագիրը վավեր է միայն Ձեր ծագման երկիր վերադառնալու համար։ Ճանապարհորդության տոմս Հիմնականում Դուք պատասխանատու եք Ձեր ետադարձի տոմսի վճարման համար։ Եթե Դուք չեք կարող Ձեզ թույլ տալ վճարել, ապա Միգրացիայի գործակալությունը կարող է ամրագրել եւ վճարել Ձեր տոմսը։ Դուք կարող եք ետ վերցնել Ձեր հայցադիմումը Դուք կարող եք ետ վերցնել ապաստանի Ձեր հայցադիմումը եւ ինքնակամ վերադառնալ Ձեր երկիրը՝ նույնիսկ նախքան ապաստանի Ձեր դիմումի ընթացք ստանալը։ Ձեզ կարող է օգնություն տրամադրվել՝ ետադարձի ճամփորդությունը կազմակերպելու համար, եթե կապ հաստատեք Ձեր դեպքի ուսումնասիրությամբ զբաղվող աշխատակցի հետ ընդունելության բաժնի այն բաժանմունքում, որտեղ գրանցվել եք։ Աջակցություն ետադարձի համար Խոսե՛ք Ձեր ընդունելության բաժնի աշխատակցի հետ, թե ինչ տեսակ աջակցություն է Ձեզ հարկավոր ետադարձի համար։ Օրինակ, Դուք կարող եք օգնություն ստանալ՝ կապ հաստատելու Շվեդիայում գտնվող այնպիսի կազմակերպությունների հետ, որոնք կարող են տեղեկություն տրամադրել Ձեր երկիում իրադրության մասին կամ խորհուրդ տալ եւ աջակցել ետադարձի ճամփորդության հետ կապված, կամ օգնել կապ հաստատել Ձեր երկրում գտնվող կազմակերպությունների հետ, որպեսզի աջակցեն Ձեզ, երբ վերադառնաք։ Եթե Դուք ինքնակամ վերադառնաք, հնարավոր է՝ որոշ դեպքերում դիմեք վերահաստատման աջակցության համար։


text: «Դպրոցներ կան, որտեղ Սերժ Սարգսյանի նկարը 2 տեղ է դրված. վարչապետ դառնալուց հետո 3-րդն էլ են տեղադրելո՞ւ». Ոսկան Սարգսյան 16:15, ուրբաթ, 09 փետրվարի, 2018 թ. Հայաստանում սուտն ու քծնանքը դարձել են տարածված, այնքան, որ մարդիկ դրանք որպես բնական երեւույթ են ընդունում: 2016թ. ապրիլին ադրբեջանցիները 800 հեկտար տարածք գրավեցին, իսկ մեր բարձրաստիճան պաշտոնյաները, 18 տարեկան մեր զինվորների սխրանքը իրենց համար պաշտպանիչ վահան օգտագործելով՝ ասում են, որ մենք հաղթեցինք: Լավ կլիներ, որ մենք հաղթեինք, Արցախի շուրջ անվտանգության գոտին մեծացնեինք, Միր Բաշիր քաղաքը վերցնեինք: Կառավարություն գոհունակությամբ խոսում է 7% տնտեսական աճի մասին, սակայն այդ աճը, իրենցից բացի, ոչ ոք չի տեսել, թոշակներն ու նպաստները երկուսուկես տարի չեն աճում: Տավուշի մարզում դպրոցներ կան, որտեղ Սերժ Սարգսյանի մեծ նկարը 2 տեղ է դրված՝ միջանցքում եւ տնօրենի աշխատասենյակում: Նրա վարչապետ դառնալուց հետո 3-րդ նկարն էլ են տեղադրելո՞ւ:


text: Երեւանում 55–ամյա վարորդը BMW-ով վրաերթի է ենթարկել փողոցը չթույլատրելի հատվածով անցնող 2 հետիոտնի | Գ. Շամշյան 13:34, չորեքշաբթի, 14 փետրվարի, 2018 թ. Այսօր՝ փետրվարի 13-ին, վրաերթ է տեղի ունեցել Երեւանում: Ժամը 19:40-ի սահմաններում Երեւանի բնակիչ, 55-ամյա Մարտուն Եղիազարյանը Եղվարդի խճուղում՝ «Բադեն-Բադեն» հյուրանոցի հարեւանությամբ, իր վարած BMW մակնիշի 02 ՕՍ 151 համարանիշի ավտոմեքենայով վրաերթի է ենթարկել հետիոտներ, 60-ամյա Աիդա Սենեքերիմյանին եւ 56-ամյա Զառա Սարգսյանին: Ինչպես դեպքի վայրից հայտնում է ֆոտոլրագրող Գագիկ Շամշյանը, վարորդը փախուստի չի դիմել, օգնել է վրաերթի ենթարկվածներին տեղափոխել Արմենիա բժշկական կենտրոն: Մանրամասները` http://shamshyan.com/hy/article/2018/02/13/1089104/


text: Invalid username or password Հեղինակավոր Forbes հանդեսը ծավալուն հոդված է հրապարակել Kerbedanz բրենդի մասին, որը զբաղվում է թանկարժեք ժամացույցների արտադրությամբ եւ վաճառքով։ Ամսագիրը Kerbedanz-ը ներկայացրել է որպես շվեյցարական ընկերություն, ինչը հասկանալի է, քանի որ ընկերությունը հիմնված է Շվեյցարիայում։ Սակայն գաղտնիք չէ, որ Kerbedanz-ը ասոցացվում է ՀՀ վարչապետ Կարեն Կարապետյանի անվան հետ եւ արտահայտում է նրա ազգանունը։ Հրապարակման առիթը եղել է Նյու Յորքի Opera Gallery-ում կազմակերված միջոցառումը, որի ժամանակ Kerbedanz-ի մարքեթինգի գծով տնօրեն Գալուստ Զորիկը ցուցադրել է իրենց նորույթներից մի քանիսը։ Forbes-ը գրում է, որ 2008 թվականին հիմնադրված այս ընկերությունը տարեկան թողարկում է մինչեւ 100 հատ տղամարդու եւ կանանց ինքնատիպ ժամացույցներ, որոնցից շատերի գները արտահայտվում են յոթանիշ թվերով (մի քանի մլն դոլար)։ Kerbedanz-ը մասնագիտանում է ժամացույցների արտաքին տեսքի վրա, դիզայնն արվում է մշակութային, էթնիկական եւ պատմական մոտիվներով։ Գալուստ Զորիկը Forbes-ի հետ զրույցում ասել է, որ իրենց յուրաքանչյուր ժամացույց «կատարյալ միկրոմեխանիկական արտահայտչամիջոց է»։ «Ժամացույցը սեփական աչքով տեսնելուց հետո դժվար է չհամաձայնել այս պնդման հետ», – գրում է Forbes-ը։ Մեխանիզմների մեծ մասը գնվում է եւ մշակվում՝ ժամացույցի կորպուսին եւ դիզայնին համապատասխանեցնելու նպատակով։ Միեւնույն ժամանակ չի կարելի ասել, որ մեխանիզմները հնացած են կամ պարզունակ։ Որոշ մեխանիզմներ (այդ թվում՝ սեփական) ծայրահեղ բարդ են եւ նորարարական։ Opera Gallery-ում ներկայացված նոր ժամացույցներից է “Tribute to the United States of America”-ն, որին ուշադրություն է դարձրել Forbes-ը։ Զորիկի խոսքերով, այն պատրաստվել է ի պատիվ «ազատ ձեռներության երկրի»։ Forbes-ի գնահատամամբ, այդ ժամացույցը արվեստի եւ ժամագործի վարպետության կատարյալ նմուշ է։ Ժամացույցի դիմերեսը պատկերված է գլոբուսի տեսքով, որի կենտրոնում դեղին ոսկուց պատրաստված ԱՄՆ-ն է, իսկ 12-ի տեղում՝ արծիվ (նույնպես դեղին ոսկուց)։ Թվերի փոխարեն հորիզոնի կողմերն են (տես գլխավոր նկարը)։ Դիմերեսի արտաքին մասը պատրաստված է 18 կարատ սպիտակ ոսկուց, որի վրա փորագրված են ԱՄՆ 4 նախագահների անունները՝ Ջորջ Վաշինգտոն, Թոմաս Ջեֆերսոն, Թեոդոր Ռուզվելտ եւ Աբրահամ Լինքոլն։ Դա պատահական չէ, որովհետեւ ետեւի մասում փորագրված է այդ 4 նախագահների ժայռապատկերը Ռաշմորում (ԱՄՆ, Հարավային Դակոտա)։ Ժամացույցը հագեցած է Caliber KRB-03 ավտոմատ մեխանիզմով։ Թողարկման քանակը սահմանափակ է՝ ընդամենը 50 հատ (ԱՄՆ նահանգների թվով)։. Forbes-ի աչքից չի վրիպել նաեւ “Maximus” կոչվող ժամացույցը, որը ամենամեծ տուրբիլյոն մեխանիզմն ունեցող ձեռքի ժամացույցն է։ Մեխանիզմը բաղկացած է 415 կոմպոնենտներից։ Տուրբիլյոնի «վանդակը» պատրաստված է տիտանից եւ բաղկացած է 73 կոմպոնենտներից՝ կշռելով ընդամենը 1.35 գրամ։ “Maximus”-ը թողարկվել է 99 օրինակով։ Դիտումներ 17549 09:11 Մանե Թանդիլյանի պարզաբանումը՝ կուտակային կենսաթոշակային համակարգի հետ կապված խոսակցությունների կապակցությամբ 21 0518 Մանե Թանդիլյանի պարզաբանումը՝ կուտակային կենսաթոշակային համակարգի հետ կապված խոսակցությունների կապակցությամբ 13 0518 Դարոն Աճեմօղլուն պատրաստ է աջակցել Հայաստանին՝ տնտեսությունը վերականգնելու եւ զարգացնելու հարցում «100 բիզնես գաղտնիքներ» գրքի հեղինակ, Infum.net ու tutkryto.su կայքերի համահիմնադիր Վահագն Դիլբարյանը իր ֆեյսբուքյան էջում գրել է Երբ նախագահը հանդիպել էր Նաիրիտ գործարանի՝ բողոքի ցույց անող աշխատակիցների հետ, երեխաների խումբն այդ պահին անցնելիս է եղել նրանց կողքով 1922 թվականին Հենրի Ֆորդը 8 մլն դոլարով գնեց Lincoln ընկերությունը, քանի որ մի դեպք տեղի ունեցավ։


text: Սերժ Թանգյանը ներկայացնում է 7NotesExperiment.com կայքը Այս նոր հարթակը ներառում է Թանգյանի՝ 5,000 ԱՄՆ դոլար մրցանակով երաժշտական մարտահրավերի մասնակից 500 ստեղծագործություն՝ այդ թվում լավագույն 100-ը։ Հաղթողի անունը պարզ կդառնա շուտով։ Այսօր Սերժ Թանգյանը ներկայացրեց 7NotesExperiment.com կայքը՝ թվային բաց հարթակ, որտեղ տեղ են գտել 60 երկրներից ստացված տարբեր ժանրերի հարյուրավոր ստեղծագործություններ։ Իրարից լիովին տարբերվող այս ստեղծագործությունները մեկ ընդհանրություն ունեն. դրանք բոլորն սկսվում են միեւնույն 7 նոտաներով։ 2017թ.-ի հոկտեմբերին System of a Down-ի երաժիշտը, Creative Armenia-ի հետ համատեղ, մարտահրավեր նետեց երաժիշտներին ողջ աշխարհով մեկ՝ ստեղծելու մեղեդիներ, որոնք կսկսվեն Սերժի առաջարկած 7 նոտաներով։ Մարտահրավերը մեծ արձագանք գտավ։ Իբրեւ «մշակութային փորձ»՝ թվային այս նոր հարթակն իրենից ներկայացնում է Սերժ Թանգյանի մարտահրավերի վերջին փուլը։ Հազարավոր դիմումներից 500-ն են տեղ գտել 7NotesExperiment.com-ում, որոնցից առանձնացվել է լավագույն 100-ը։ Այս 100-ից միայն մեկն է հաղթելու 5,000 ԱՄՆ դոլար մրցանակը, որը կհանձնվի ավելի ուշ՝ այս ամիս։ Ժյուրիի անդամներն են System of a Down խմբի բաս-կիթառիստ Շավո Օդաջյանը, Capital Cities խմբի աստղ Սեպուհ Սիմոնյանը, ջազ ֆենոմ եւ կոմպոզիտոր Տիգրան Համասյանը, Հայաստանի Հանրապետության վաստակավոր արտիստ Վահագն Հայրապետյանը, UCLA համալսարանի Herb Alpert երաժշտական դպրոցի պրոֆեսոր եւ հիմնադիր դեկան Ջուդիթ Սմիթը եւ հայտնի ռոք աստղ ու հենց ինքը՝ մարտահրավերի հեղինակ Սերժ Թանգյանը։ Սերժ Թանգյանն ու Creative Armenia-ն շնորհավորում են ընտրված բոլոր մասնակիցներին։ Այցելե՛ք http://www.7notesexperiment.com կայք՝ ունկնդրելու նրանց ստեղծագործությունները, եւ հետեւե՛ք իրադարձություններին հաղթողի անունն իմանալու համար։


text: Սկանդալից հետո Ալեքսանդր Մասլյակովին հեռացրել են ՈՒՀԱ-ից 15:15, ուրբաթ, 01 դեկտեմբերի, 2017 թ. Հեռուստահաղորդավար, Ուրախների եւ հնարամիտների ակումբի հիմնադիրներից Ալեքսանդր Մասլյակովին կաշառակերության համար մեղադրանքից հետո հեռացրել են «ՈՒՀԱ-ի մոլորակ» հանձնաժողովի ղեկավարի պաշտոնից: Այդ մասին հայտնել է Transparency International հակակոռուպցիոն կազմակերպության մամուլի ծառայությունը: Դատախազական քննությունը ցույց է տվել, որ Մասլյակովը կոպտորեն խախտել է օրենքը՝ երիտասարդական կենտրոնի ղակավարի պաշտոնը համատեղելով կոմերցիոն կազմակերպության ղեկավարի պաշտոնի հետ: Դա տեղի է ունեցել դեռեւս 2014թ., երբ «ՈՒՀԱ-ի մոլորակ»-ն ու «ԱՄիԿ» ստեղծագործական միավորումը վերածվել են համատեղ ՍՊԸ-ի՝ «ՈՒՀԱ-ի տուն» անվամբ: Հակակոռուպցիոն կազմակերպության ուշադրությունը գրավել է այն, որ ՌԴ նախագահ Վլադիմիր Պուտինի կողմից ՈՒՀԱ-ի 50-ամյակի կապակցությամբ նվիված շենքը, որը գնահատվում է ավելի քան 1 միլիարդ ռուբլի, տարօրինակ պայմաններում դարձել է մասնավոր ընկերության սեփականություն: Ալեքսանդր Մասլյակովը Ռուսաստանի ամենահարուստ հեռուստահաղորդավարներից է, ըստ Forbes-ի՝ նա տարեկան 3.5 միլիոն դոլար եկամուտ է ստանում, ավելի շատ, քան Ալլա Պուգաչովան եւ Նիկիտա Միխալկովը:


text: Ինչպե՞ս պահել քեզ սեղանի մոտ Մի քանի խորհուրդ սեղանի մոտ ճիշտ պահվածքի համար. – Արմունկները սեղանին մի՛ դիր։ Սեղանի վրա պետք է լինեն միայն դաստակները։ – Սնունդն ու աղցանը ընդհանուր ամանից քո ափսե տեղափոխիր ոչ թե քո անձնական գդալ-պատառաքաղով, այլ այն գդալներով, որոնք դրված են ընդհանուր ամանի մեջ։ – Գդալը կամ պատառաքաղը մոտեցրու փոքր-ինչ կռացած գլխիդ, բայց երբեք մի՛ «պառկիր» ափսեի վրա։ – Սնունդը անպայման ծամիր փակ բերանով՝ ոչ դանդաղ, ոչ արագ։ Լիքը բերանով մի՛ խոսիր։ – Ափսեի մեջ դիր այնքան սնունդ, որն ամբողջությամբ կուտես։ – Երբ ուտելու գործընթացը կվերջացնես, դանակն ու պատառաքաղը դիր ափսեիդ մեջ աջ կողմում՝ իրար զուգահեռ։ Այժմ փոքրիկ խնդիր սեղանը դասավորելու վերաբերյալ։ Տրված են՝ մոմլաթ, սփռոց, անձեռոցիկներ, ափսեներ՝ խորը եւ տափակ, բաժակներ, գավաթներ, պատառաքաղներ, դանակներ, գդալներ (ճաշի, դեսերտի եւ թեյի), ծաղիկներ եւ ծաղկաման։ Անհրաժեշտ է ամենը սեղանին դասավորել այնպես, որ ստացվի գեղեցիկ, հարմար ու ճիշտ։ 1. Սեղանի մակերեսին փռել մոմլաթը, այնուհետեւ սփռոցը։ 2. Մտովի սեղանի եզրից 2-3 սմ հեռավորության վրա ուղիղ գիծ տար ու նրա վրա դասավորիր ափսերները՝ յուրաքանչյուրը աթոռի դիմաց։ Եթե ճաշի սեղան է պատրաստվում, ապա տափակ ափսեի վրա պետք է դնել խորը ափսեն։ 3. Դանակները տեղադրվում են ափսեի աջ կողմում այնպես, որ նրանց սայրը ուղղված լինի դեպի ափսեն, իսկ պատառաքաղները՝ ձախ կողմում, ծայրերով դեպի վեր։ Ճաշի եւ դեսերտի գդալները տեղադրվում են ափսեի հետեւում՝ սեղանի եզրին զուգահեռ, այնպես, որ գդալի պոչերը լինեն աջ կողմում։ 4. Ջրի կամ հյութի բաժակները տեղադրվում են ափսեների աջ կղմում։ Անձեռոցիկները՝ ափսեների վրա։ Իսկ ծաղիկները կզարդարեն սեղանը։


text: Կարեն Կարապետյանը հանդիպել է ՀՀ—ում հավատարմագրված դեսպանների հետ Վարչապետի պաշտոնակատար Կարեն Կարապետյանը երեկ հանդիպում է ունեցել Հայաստանի Հանրապետությունում հավատարմագրված դեսպանների եւ դիվանագիտական կարգավիճակ ունեցող միջազգային կազմակերպությունների ղեկավարների հետ, հայտնում են ՀՀ կառավարության տեղեկատվության եւ հասարակայնության հետ կապերի վարչությունից։ Կարեն Կարապետյանը շնորհակալություն է հայտնել հրավերն ընդունելու եւ հանդիպմանը ներկա գտնվելու համար՝ վստահություն հայտնելով, որ դեսպանները ուշադրությամբ հետեւել են վերջին օրերին Հայաստանում ընթացող ներքաղաքական զարգացումներին, իսկ ՀՀ արտաքին գործերի նախարարությունն էլ ամենօրյա կապի մեջ է եղել նրանց հետ։ Վարչապետի պաշտոնակատարը նաեւ շնորհակալություն է հայտնել բոլոր այն երկրներին եւ միջազգային կառույցներին, որոնք այս ընթացքում հանդես եկան հավասարակշռված կոչերով եւ ուղերձներով՝ ուղղված լարվածության թուլացման եւ իրադարձությունների խաղաղ ընթացքին։ Կարեն Կարապետյանը վստահեցրել է, որ Հայաստանը շարունակելու է հավատարիմ մնալ իր ստանձնած բոլոր միջազգային պարտավորություններին եւ հանձնառություններին։ Վարչապետի պաշտոնակատարը պատասխանել է նաեւ հանդիպման մասնակիցներին հետաքրքրող հարցերին։ «Արձանագրեմ, որ մեր երկիրն ամեն ինչ արեց բռնությունից խուսափելու եւ ազգային համերաշխության մթնոլորտ ստեղծելու, հասարակական կյանքը բնականոն հուն վերադարձնելու համար։ Սա, կարծում եմ, լավագույնս վկայում է Հայաստանում ժողովրդավարության հասունության եւ պետական մտածողության մասին։ Կարծում եմ՝ Հայաստանը աշխարհին հստակ ազդակ է տվել, որ ստեղծել է կայուն պետական ինստիտուտներ, ձեւավորել ժողովրդավարություն, որն այսօր հաստատակամորեն առաջ է շարժվում։ Հատուկ ուզում եմ ընդգծել ոստիկանության եւ անվտանգության ուժերի դրսեւորած բարձր պրոֆեսիոնալիզմը, հանդուրժողականությունը եւ անմնացորդ ծառայությունը մեր երկրին։ Ուզում եմ ընդգծել նաեւ մեր պայծառ երիտասարդության դերակատարումը։ Հենց այդ երիտասարդությունն է մեր ապագան, եւ հենց նրանք են հանդիսանալու կայուն հենարան մեր երազած Հայաստանը կերտելու գործում։ Ցանկանում եմ առանձնահատուկ շեշտել, որ Հայաստանը շարունակելու է հավատարիմ մնալ իր ստանձնած բոլոր միջազգային պարտավորություններին եւ հանձնառություններին, եւ մենք կգործադրենք անհրաժեշտ ջանքերը, որպեսզի բնականոն կերպով շարունակենք մեր գործընկերների աջակցությամբ իրականացվող բարեփոխումները եւ այլ ծրագրերը։ Մեր բոլոր պետական հաստատությունները անխափան շարունակելու են իրենց աշխատանքը՝ ապահովելու Հայաստանի քաղաքացիների եւ հյուրերի անվտանգությունը, բնականոն կյանքը, ինչը մեր պետականության հասունության կարեւորագույն ցուցանիշն է։ Հայաստանի Հանրապետության զինված ուժերը շարունակելու են ամուր պահել մեր երկրի սահմանները, ինչպես նաեւ երաշխավորել Արցախի եւ նրա ժողովրդի անվտանգությունը։ Վստահ եմ՝ մեր բոլոր միջազգային գործընկերները կշարունակեն զգոնությամբ հետեւել, որպեսզի Ադրբեջանը պատրանքներ չունենա եւ որեւիցե արկածախնդրության չդիմի՝ փորձելով օգտվել Հայաստանի ներքաղաքական իրավիճակից։ Այս ուղերձը պետք է հստակ լինի Ադրբեջանի համար։ Մեր տարածաշրջանի կայունությունը, անվտանգությունը բխում է ինչպես մեր, այնպես էլ միջազգային հանրության շահերից։ Ցանկանում եմ շնորհակալություն հայտնել բոլոր այն երկրներին եւ միջազգային կառույցներին, որոնք այս ընթացքում հանդես եկան հավասարակշռված կոչերով եւ ուղերձներով՝ ուղղված լարվածության թուլացմանը եւ իրադարձությունների խաղաղ ընթացքին։ Կարծում եմ՝ տեղյակ եք՝ առաջիկայում պարոն Նիկոլ Փաշինյանի հետ տեղի կունենան բանակցություններ, որոնց ընթացքում կփորձենք լուծումներ գտնել։ Օրակարգը բաց է, եւ ինչպես ենթադրում են բանակցությունները՝ յուրաքանչյուր կողմ կարող է իր առաջարկություններով հանդես գալ։ Անկախ ամեն ինչից՝ եւս մեկ անգամ ուզում եմ շեշտել, որ բոլոր լուծումները պետք է լինեն քաղաքակիրթ եւ տրամաբանական, Սահմանադրության եւ օրենքների շրջանակներում, եւ վստահեցնում եմ, որ կանեմ հնարավորը մեր ժողովրդի համերաշխությունը եւ համախմբվածությունը ապահովելու համար եւ չեմ թաքցնում՝ նույնը ակնկալում եմ նաեւ մեր գործընկերներից»,–ասել է վարչապետի պաշտոնակատար Կարեն Կարապետյանը։


text: Ծրագրի մասինԾրագրի հիմնական նպատակն է Հայաստանի համար բարձրակարգ, գործատուների պահանջներին համապատասխանող մասնագետների պատրաստումը։ Համալսարան-գործատու կրթական մոդելի օրինակ կարող է ծառայել Synopsys Armenia ընկերության իրականացրած կրթական ծրագիրը։ Սինոփսիսը մեծ ներդրումներ է իրականացնում միկրոէլեկտրոնիկայի կրթության մեջ եւ այդ նպատակով համագործակցում է Հայաստանի խոշոր համալսարանների հետ։ Ծրագիրը իրականացնում է Սինոփսիսի Արմենիա Կրթական դեպարտամենտը։ Միությունը կրթական ծրագրերի արդիականացման ուղղությամբ համագործակցում է Հայաստանի խոշոր համալսարանների հետ՝ Հայաստանի ազգային պոլիտեխնիկական համալսարան, Երեւանի պետական համալսարան, Հայաստանի մանկավարժական համալսարան, Հայ-ռուսական համալսարան, Եվրոպական համալսարան։


text: Ցյուրիխի լիճ Ցյուրիխի լիճ, գտնվում է Շվեյցարիայում, Գլառնյան Ալպերի հյուսիսային ստորոտին, հնագույն սառցադաշտի գործունեությամբ առաջացած իջվածքում, 406 մ բարձրության վրա։ Մակերեսը 88,5 կմ2 է, երկարությունը՝ 40 կմ, խորությունը՝ մինչեւ 143 մ։ Լճից արտահոսում է Աարե գետի վտակ Լիմատը։ Նավարկելի է։ Կա ձկնորսություն։ Ափերին են Ցյուրիխ քաղաքը եւ բազմաթիվ առողջարաններ։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։|


text: «Այս անգամ Ռուսաստանը միակ սյուբեկտն է, որը օրինական կերպով գործողություններ է իրականացրել Սիրիայում» , — խոսելով Ռուսաստանի կողմից Սիրիային հասցրած օդային հարվածների մասին՝ ասում է Լարիսա Ալավերդյանը։ Ըստ նրա դեռ 2 օր առաջ ոչ մեկ չէր ենթադրի, որ Ռուսաստանը գործողություններ կիրականացնի Սիրիայում։ «Այս քայլով կարելի է ասել, որ Ռուսաստանը վերադառնում է մեծ քաղաքականություն։ Ռուսաստանը ունի մի քանի շահագրգռվածություն Սիրիայում իր ազդեցությունն ամրապնդելու համար» ,-ասաց բանախոսը՝ ավելացնելով, որ Ուկրաինայում վարած նրա քաղաքականությունը չի կարելի համեմատել այն գործուղությունների հետ, որոնք Ռուսաստանը իրականացնում է եւ կիրականցնի Սիրիայում։


text: Շվեդական ակադեմիան 1964-ին գրականության բնագավառի իր Նոբելյան մրցանակը շնորհում է Ժան-Պոլ Սարտրին, սակայն վերջինս հրաժարվում է մրցանակից` չցանկանալով պարտական լինել որեւէ սոցիալական ինստիտուտի եւ դրանով վտանգել իր անկախությունը: «Սրտխառնոցը» (1938) Սարտրի ամենահայտնի վիպական ստեղծագործությունն է, որն անփոխարինելի օղակ է 19-րդ դարի բալզակյան վեպից դեպի 20-րդ դարի նոր վեպ տանող ճանապարհին: Սրտխառնոց: Վեպ $244.00 Սարտրն այն մարդկանցից էր, որոնց համար հստակ փիլիսոփայական դիրքորոշումն իրենց ստեղծագործական էության առանցքն է։ About the Book Disclosure of Material Connection: Some of the links in the page above are "affiliate links." This means if you click on the link and purchase the item, I will receive an affiliate commission. I am disclosing this in accordance with the Federal Trade Commission's 16 CFR, Part 255: "Guides Concerning the Use of Endorsements and Testimonials in Advertising."


text: Այսօր մի խումբ քաղաքացիներ հավաքվել էին Վերաքննիչ քրեական դատարանի դիմաց՝ պահանջով, որպեսզի «Հիմնադիր խորհրդարանի» առաջնորդ Ժիրայր Սեֆիլյանի եւ մյուսների գործը Վերաքննիչ քննի արդարադատության շրջանակում, պահանջից բացի նրանք նաեւ իրենց բողոքը արտահայտեցին դատարանի` օրերս կայացրած որոշման դեմ, համաձայն որի՝ դատարանը մերժել էր ամբաստանյալներ Ժիրայր Սեֆիլյանի եւ Ներսես Պողոսյանի խափանման միջոց կալանավորումը փոփոխելու վերաբերյալ միջնորդությունը։ Ներսես Պողոսյանի կինը՝ Լիա Պողոսյանը հայտարարեց, որ առաջին ատյանի դատարանը, առանց գործի նյութերին ծանոթանալու, որոշում է կայացրել. «Իրենք սպասում են հրահանգի, սովորել են, որ զանգով պետք է ասեն՝ այսպես արեք»։ Դատարանի բակում հավաքվածները վանկարկում էին «Սասնա ծռեր», «Ամոթ», «Ազատություն»։ Այնուհետեւ ելույթով հանդես եկավ դերասանուհի Թամար Հովհաննիսյանը՝ դիմելով դատավորներին. «Ուշադրություն, դուք՝ տիկնայք եւ պարոնայք դատավորներ, դատախազներ, զբաղված եք հին եւ իր ուժը կորցրած վրեժխնդրությամբ։ Մենք չենք կարող ազատվել ձեզանից, եթե դուք հրաժարական չտաք։ Առաջին պահանջը, որ հեռանաք եւ երկրորդը՝ քանի դեռ նստած եք, աշխատեք ձեր մասնագիտությամբ։ Չկան այլեւս այն տերերը, որոնց դուք ծառայել եք»։ Հիշեցնենք՝ Ժիրայր Սեֆիլյանի եւ մյուսների գործը վերաքննության կարգով կքննվի մայիսի 30-ին՝ Վերաքննիչ քրեական դատարանում։ Մանրամասները՝ տեսանյութում։


text: 2017 թվականին առողջապահության ոլորտում գերակա ծրագրերին զուգընթաց իրականացվել են բժշկական թիրախային ծրագրեր։ Դրանցից է վիրուսային հեպատիտ Ց-ով 1000 հիվանդի անվճար բուժումը։ Հիվանդության արդյունավետ բուժումը հնարավոր է դարձել վերջին տարիներին հայտնաբերված Սովալդի դեղի օգտագործմամբ։ Առանձին երկրներում այդ դեղով մեկ հիվանդի բուժման արժեքը հասնում է մինչեւ 100 հազար ԱՄՆ դոլարի։ 2017թ. Վրաստանի աշխատանքի, առողջապահության եւ սոցիալական հարցերով նախարարությունը Հայաստանին նվիրեց 3000 տուփ սովալդի, որով հնարավոր էր բուժել հեպատիտ Ց-ով 1000 հիվանդի։ Այդ մասին հանրությունն իրազեկվել է։ Ծրագրում ընդգրկվածությունը կատարվել է մշակված չափորոշիչներին համաձայն, հաշվի առնելով առկա բնութագրերը՝ քրոնիկ վիրուսային հեպատիտ Ց, վիրուսային հեպատիտ Ց լյարդի ցիրոզով, քրոնիկ հեպատիտ C-ով հիվանդներ, որոնց նախկինում ստացված հակավիրուսային բուժումն արդյունք չի ապահովել։ Ընդգրկված 1000 հիվանդից 576-ը եղել է Երեւանից, 379-ը` մարզերից, 45-ը` Արցախից։ 240-ը եղել են 17-40, 752-ը՝ 40-60 տարեկան, 75 տոկոսը` տղամարդիկ։ Բուժման ընթացքում անվճար տրամադրվող Սովալդին համակցվել է Դակլատասվիր դեղի հետ։ Ծրագրի պատասխանատու, ՀՀ ԱՆ գլխավոր լյարդաբան Հասմիկ Ղազինյանի խոսքով` միջազգային ուղեցույցներով ուղիղ ազդեցության նոր սերնդի դեղերի այս համակցումը բաձր արդյունավետություն եւ անվտանգություն է ապահովում վիրուսի բոլոր գենոտիպերի դեպքում։ Ներկրողի հետ նախարարության բանակցությունների արդյունքում հիվանդները բուժման առաջին ամսում Դակլատասվիրը ձեռք են բերել շուկայականից զգալի ցածր գնով, իսկ հաջորդ 2 ամիսներին այն նույնպես ստացել են անվճար։ Բուժման հետ կապված հետազոտությունները նույնպես հիվանդներն անցել են զեղչված գներով։ Բուժման կուրսը տեւել է երեք ամիս։ Դեղորայքը տրամադրվել է ամիսը մեկ անգամ` մշտապես հսկողության տակ պահելով հիվանդներին։ Արդյունքում` շահառուներից 910-ը կամ 92%-ն ազատվել է վիրուսից։ Այս ցուցանիշները, ինչպես եւ բուժման ընթացքում դիտված կողմնակի ազդեցությունները համադրելի են միջազգային մակարդակում գրանցված տվյալների հետ: Հ.Գ. Հեպատիտ Ց-ի վարակն առողջապահական լուրջ խնդիր է։ Ամբողջ աշխարհում 130-150 մլն. մարդ ունի քրոնիկ վիրուսային հեպատիտ Ց։ Վարակն առավել տարածված է Աֆրիկայում, Կենտրոնական եւ Արեւելյան Ասիայում։ Տարեկան արձանագրվում է խիստ վտանգավոր վարակիչ այս հիվանդության 1.75 մլն. նոր դեպք, մահանում ավելի քան 500.000 մարդ։ Ծրագրի պատասխանատու, Հայկական լյարդաբանական ասոցիացիայի նախագահ Հասմիկ Ղազինյանն անցած տարվա նոյեմբերին Սան Պաուլոյում մասնակցել է Հեպատիտի համաշխարհային գագաթնաժողովին, որը միջազգային եւ դոնոր կազմակերպությունների, պետությունների կառավարությունների ուշադրությունը բեւեռել է հեպատիտ Բ-ով կամ Ց-ով հիվանդների հայտնաբերման եւ բուժման, վիրուսային այդ վարակների էլիմինացիայի խիստ արդիական խնդիրների վրա։ «Անհրաժեշտ է կանխարգելել նոր վարակները եւ ապահովել բուժման մատչելիությունը, որպեսզի դադարեն ամեն տարի արձանագրվող բազմաթիվ մահերը»,-նշվում է գագաթնաժողովի կողմից ընդունված Հռչակագրում եւ ընդգծվում, որ Կայուն զարգացման նպատակներից մեկը վիրուսային հեպատիտի դեմ պայքարն ու հաղթահարումն է։ Աշխարհն արդեն իսկ ունի ՄԻԱՎ/ՁԻԱՀ-ի, տուբերկուլոզի եւ մալարիայի հաղթահարման արդյունավետ ծրագրերի փորձ։


text: Ford ընկերությունը Պեկինի ավտոսրահում ցուցադրել է վեցերորդ սերնդի Explorer ամենագնացի առաջին լուսանկարը։ Մեքենայի շնորհանդեսը կկայանա հաջորդ տարի։ Հանրությանը նորույթը կարող են ցուցադրվել Դեթրոյթի ավտոսրահում, հայտնում է Autonews.ru–ն։ Պարբերականի տվյալներով՝ մեքենայի գինը կսկսվի 30 000 դոլարից։ Explorer–ի մասին ամբողջ տեղեկությունը գաղտնի է պահվում։ Ոչ պաշտոնական տվյալներով՝ վեցերորդ սերնդի ամենագնացի հիմքում նոր մոդուլային CD6 ճարտարապետությունն է։ Թափքի վահանակների մեծամասնությունը կկառուցվի պողպատից։


text: shamshyan.com-ի տեղեկություններով, Երեւան քաղաքի Այգեձորի փողոցի բնակիչ՝ 65-ամյա Դավիթ Մալխասյանը Ոստիկանության Արաբկիրի բաժին հայտնել է, որ երեկ՝ փետրվարի 14-ին, անհայտ անձը կամ անձինք իրենց շենքի բակում իր որդու՝ նույն հասցեի բնակիչ՝ 28-ամյա Ժորա Մալխասյանին պատկանող Toyota Camry մակնինիշի ավտոմեքենայի վրայից գողացել են 66 TT 666 համարանիշները։ Ոստիկանությունը ձեռնարկում է անհրաժեշտ միջոցառումներ՝ 8 մլն դրամ արժողության համարանիշներն ու այն գողացողին կամ գողացողներին հայտնաբերելու ուղղությամբ։


text: Այս հարցազրոյցում Գաֆուր Թուրքայը ներկայացնում է թրքական բանակի գործած վերջին աւերածութիւնները Տիարպեքիր (Տիգրանակերտ) քաղաքի պատմական կեդրոնում, որտեղ մինչեւ 1915թ. մեծ թիւով հայեր էին բնակւում: Նա յատկապէս կարեւորում է 2011թ. Սուրբ Կիրակոս հայկական եկեղեցու վերականգնումը, որտեղ հանգրուանում են բազմաթիւ այցելուներ եւ որը տարածաշրջանի իսլամացած հայերի փոքր համայնքի համար մի տեսակ օթեւան է դարձել: Ամբողջովին աւերուած «գեաւուրի թաղը» այժմ չկայ: Մնում է Սուրբ Կիրակոս եկեղեցին, որի ներսի մասը, սակայն, զգալիօրէն վնասուել է: Գաֆուր Թուրքայը անդրադառնում է նաեւ Տիգրանակերտի եւ տարածաշրջանի իսլամացած հայերի բազմաթիւ ինքնութեան խնդիրներին: Ի վերջոյ, նա արծարծում է այն դժուարութիւնները, որոնց բախւում են այն մահմետական հայերը, որոնք որոշել են մկրտուել: Տիգրանակերտում եւ նրա շրջակայքում բնակուող իսլամացուած հայերն ինչպէ՞ս են բնորոշում իրենց ինքնութիւնը: Այդ հարցին պատասխանելու համար նախ պէտք է իմանալ, թէ ովքե՞ր են մահմետական հայերը: Խօսքը 1915ի Հայոց Ցեղասպանութիւնից պատահականօրէն փրկուածների՝ այսօր արդէն երրորդ, չորրորդ սերունդների մասին է: Ինքնուրոյն մշակոյթի տէր այս համայնքի անդամներն այդտեղից կտրուեցին, պարտադիր կրօնափոխ եղան, իսլամացուեցին, զրկուեցին այն յենարանից, որտեղ պիտի ապրէր իրենց լեզուն եւ շարունակեցին գոյատեւել այլ լեզուներով: Այսօր մահմետական հայեր կոչուող այս մարդիկ ցեղասպանութիւնը վերապրածների ժառանգորդներն են: Ցաւօք, նրանք հարիւր տարուայ ձուլման են ենթարկուել: Մասնատուած լինելով՝ նրանք ստիպուած եղան իրենց չպատկանող մի կեանք վարել: Առ այսօր կրած դժուարութիւնների պատճառով ստիպուած եղան թաքցնելու իրենց հայկական ինքնութիւնը: Որովհետեւ հայ բառը այս երկրում օգտագործուել է վատ իմաստով՝ նուաստացնելու նպատակով: Նրանք հնարաւորութիւն չունեցան իրենց սեփական ինքնութեամբ, սեփական մշակոյթով ապրելու: Նրանցից ոմանք «վատ համբաւ» ունեցող հայի կերպարից ձերբազատուելու համար հաւատացեալ մահմետականից մահմետական են ձեւացել՝ փորձելով թաքցնել իրենց ծագումը: Տառապանքների ու զոհողութիւնների գնով՝ նրանք հարիւր տարի այս հողերում ստիպուած եղան քարշ տալու մահմետականի անունով: Որոշակի պահից յետոյ այս վիճակն սկսեց փոխուե՞լ: Երեք-չորս սերունդ ձուլման ենթարկուած մարդկանց այս խումբը, անշուշտ, որոշ չափով այս իրավիճակին յարմարուեց: Նրանք ստիպուած եղան շարունակելու ապրել իրենց չպատկանող այդ կրօնի, լեզուի, մշակոյթի մէջ: Հարիւր տարի շարունակ կամայ թէ ակամայ մի այլ մշակոյթի մէջ ապրելուց յետոյ, հեշտ չի լինում վերադառնալ պապերի մշակոյթին: Սակայն, կայ այսպիսի մի իրականութիւն. երբ այս մարդիկ փորձում էին մի կերպ թաքնուել, մահմետականները նրանց չէին թողնում մոռանալ իրենց ինքնութիւնը: Ասենք մի թաղում՝ երբ վէճ էր ծագում իսլամացած հայի ու մահմետականի միջեւ, մահմետականը դիմացինին ճնշելու նպատակով յիշեցնում էր նրա էթնիկ ինքնութիւնը: Այնպէս որ՝ այս մարդիկ մի կողմից իսլամացան ու հեռացան իրենց մշակոյթից, միւս կողմից էլ նրանց երբեք թոյլ չտրուեց մոռանալ հայութիւնը։ Հիմա կան մարդիկ, որոնք ինքնութեամբ մահմետական են, բայց տէր են կանգնում նաեւ իրենց հայկական ինքնութեանը, իսկ ուրիշներ լիովին ինտեգրուել (համարկուել) են մահմետականներին։ Ոմանք հասել են այն վիճակին, որ ամաչում են հայ լինելուց, չեն խօսում իրենց հայ լինելու մասին, երբ էլ խօսւում է՝ վատ են հակազդում։ Բայց մի քիչ աւելի բարձր կրթութիւն ունեցողների, ձախերի շրջանում կան խմբեր, որոնք յայտնուել են սեփական իրականութեան դէմ յանդիման: Այդ խմբերի մէջ կան մարդիկ, որոնք վերադարձել են իրենց ինքնութեանը. կան մարդիկ, որոնք ուզում են վերադառնալ, ոմանք էլ ասում են՝ «ես մուսուլման եմ, բայց հայ եմ»։ Հարիւր տարի այնպիսի մի ձուլման գործընթաց է տեղի ունեցել, որ մարդիկ ծուատուել են։ Շա՞տ են հայ ինքնութեանը վերադարձողները. երբ նման հարց են տալիս, ասում եմ՝ «դա մի կաթիլ է լճում»։ 2011թ. Սուրբ Կիրակոս եկեղեցու վերականգնումից յետոյ ստեղծուած հանդիպման այս կեդրոնը ի՞նչ փոխեց մարդկանց կեանքում։ Մէկ դար առաջ այս տարածաշրջանում բազմաթիւ հայապատկան պատմական վայրեր կային։ Մշակութային այս հիւսուածքին հասցուած վնասի առումով եւս ուծացումը շարունակուեց: Սուրբ Կիրակոսի նման հայապատկան այս կառոյցի՝ այս հիւսուածքի վերադարձը չափազանց դրական ազդակ եղաւ իսլամացած հայերի համար: Մարդիկ սկսեցին յաճախ գալ այստեղ, տէր կանգնեցին եկեղեցուն։ Այսպիսով, ինքնութեան փնտռտուքների մէջ եղողների համար մի վայր ստեղծուեց։ Մինչեւ վերանորոգումը՝ նման վայր չկա՞ր։ Ամբողջ տարածաշրջանում եւ Տիգրանակերտում իրենց հարազատ մի վայր չկար. այս առումով՝ հասցուած վնասը մեծ է։ Սուրբ Կիրակոսը Մերձաւոր Արեւելքի ամենամեծ եկեղեցին է։ Խօսքը նախկինում էլ լուրջ դերակատարութիւն ունեցած մի վայրի մասին է։ 1915ին՝ Հայոց Ցեղասպանութեան ընթացքում Տիգրանակերտի հայութիւնը ամբողջութեամբ ոչնչացուեց։ Շրջանի գաւառներում փրկուածները Տիգրանակերտի Սուրբ Կիրակոսում ապաստան գտան։ Ուստի, Սուրբ Կիրակոսը միայն եկեղեցի չէ. վերաբացումից յետոյ շատ մարդիկ եկան այստեղ եւ տէր կանգնեցին։ Եկեղեցու այցելուները ձեզ հետ շփումներում ինչպիսի՞ կարիքներից, պահանջներից էին խօսում։ Այստեղ այցելողներն առաջին հերթին հարիւր տարի շարունակ կորուստներ ապրած մարդիկ էին եւ մենք զգացինք, որ այս վայրում նրանք իրենց հարազատ են զգում։ Մեր զրոյցներում շատ ենք լսել՝ «ես ինձ այստեղ շատ հանգիստ եմ զգում»: Նրանք այդ խօսքը կրօնական իմաստով չէին ասում, այլ իրենց այստեղ հարազատ վայրում էին զգում, այստեղ իրենք իրենց էին վերագտնում, այս վայրն իրենց էր պատկանում, այստեղ խաղաղութիւն էին գտնում: Ես տեսել եմ մարդկանց, որոնք եկեղեցու մի անկիւնում նստած լաց էին լինում: Պատճառն հարցնելիս՝ նրանք ասում էին, թէ «Պապս այստեղ է կնքուել, այսինչն այստեղ է ամուսնացել»։ Յիշելով իրենց անցեալը, արմատները՝ այդ մարդիկ յուզւում ու ողբում էին: Յիշում եմ՝ Սուրբ Կիրակոսում ամիսը մէկ նախաճաշ էիք պատրաստում։ Քանի որ որոշ մահմետական հայեր կրօնական արարողութիւններին չէին մասնակցում, որոշեցինք սոցիալական (ընկերային) ուղղուածութեան միջոցառումներ կազմակերպել։ Ամիսը մէկ մարդիկ ի մի էին գալիս, նախաճաշի սեղան էր գցւում։ Եկողների մի մասը գուցէ եկեղեցում արարողութեանը չէր մասնակցում, բայց նախաճաշի էր գալիս։ Սուրբ Կիրակոսը միայն եկեղեցի չէր։ Դաշնամուրային համերգ տեղի ունեցաւ, օրինակ։ Ինչո՞ւ դաշնամուր։ Անցեալում Տիգրանակերտի հայ համայնքը ամէն ամիս դաշնամուրային համերգ է կազմակերպել։ Սուրբ Կիրակոսի 1915թ. գոյքամատեանում եկեղեցուն պատկանող մի դաշնամուր կայ։ Այսպիսի անցեալ ունեցող եկեղեցում դաշնամուրի համերգներ կազմակերպեցինք։ Մէկ դար առաջ համայնքի ընկերային կարիքները եւս եկեղեցի են տեղափոխուել։ Իսլամացուած հայերի հետ հաւաքուելու համար մենք էլ փորձեցինք նոյն բանն անել՝ ճաշկերոյթներ կազմակերպելով։ Տարածաշրջանի պատմութիւնն ու մշակոյթը ներկայացնող էքսկուրսիաներ (շրջայցներ) էիք կազմակերպում, հայոց լեզուի դասընթացներ էիք նախաձեռնել։ Բայց այդ միջոցառումները կազմակերպելիս՝ խօսում էիք նաեւ ձեր ունեցած ոչ-բաւարար գիտելիքների մասին։ Պէտք է նկատի ունենաք, որ մենք հարիւր տարի այդ մշակոյթից կտրուած ենք եղել։ Բնաջնջումը եւ ուծացման գործընթացը մեզ այնպիսի մի վիճակի են հասցրել, որ մի կողմից փորձում էինք ինչ-որ բան անել, միւս կողմից էլ սովորում էինք։ Տիգրանակերտում անցեալում մեծ թիւով հայկական դպրոցներ են եղել, այդ թւում մինչեւ աւագ դպրոցի մակարդակով։ Հարիւր տարի անց մենք հայերէնի դասընթացներ բացեցինք Տիգրանակերտում, փորձեցինք հայերէն սովորել: Պիկնիկներ (զբօսայցներ) եւ շրջայցներ կազմակերպեցինք։ Օրինակ, Խարբերդ գնացինք: Ինչո՞ւ Խարբերդ: Նպատակը միայն շրջագայելը չէր՝ այլ այդ վայրի անցեալի հետ կապը բացայայտելն էր։ Մի ուրիշ անգամ շրջագայութիւն կազմակերպեցինք դէպի Չունգուշ։ Չունգուշում այցելեցինք այն կիրճը, որտեղ ցեղասպանութեան ժամանակ մարդկանց կոտորում էին։ Երկու տարի անընդմէջ, ամէն անգամին մօտ յիսուն հոգանոց խմբով Հայաստան այցելեցինք: Հայաստանում հնարաւորութիւն ունեցանք ծանօթանալու պատմական կառոյցների, հանդիպել մարդկանց, շփուել նրանց հետ: Ըստ պահանջի՞ էիք կազմակերպում այդ միջոցառումները։ Ո՛չ այնքան մարդկանց ցանկութեան, ինչքան մեր նախաձեռնութեան շնորհիւ էր լինում դա։ Պահանջներ կային, զրոյցների ընթացքում ընդհանուր մօտեցումներ եղան: Բայց միայն աշխատանքի ընթացքում պարզ դարձաւ, թէ ի՞նչ կարող էինք առաջարկել կամ յանձնարարել մի ամբողջ դար իրենց սեփական մշակոյթից կտրուած այդ մարդկանց։ Ձեր միջոցառումները 2015թ . Սեպտեմբերից ի վեր դադարեցուել են։ Ընդհարումների եւ փողոց դուրս գալու արգելքի պատճառով մինչեւ վերջերս եկեղեցի մուտք գործելն անգամ հնարաւոր չէր։ Կարո՞ղ էք ասել՝ ներկայումս այն ինչ վիճակում է։ Անցեալ տարուայ Օգոստոսից ի վեր այնտեղ կանոնաւոր մուտք չենք ունեցել, ոչ էլ կարողացել ենք աշխատանքներ կատարել: Վերջին անգամ՝ 2015թ . Օգոստոսի 15ին մի ծրագիր էինք նախատեսել, դա տեղի չունեցաւ: Իրադարձութիւնների բերմամբ, ծրագրի արտերկրեայ մասնակիցները չկարողացան ժամանել, մենք էլ չեղեալ յայտարարեցինք։ Դրանից յետոյ տարածաշրջանում տիրող իրավիճակից ելնելով չկարողացանք որեւէ գործունէութիւն ծաւալել: Խօսքը մի շրջանի մասին է, ուր երկար ժամանակ պարետային (արտօնութեան) ժամ էր գործում, իսկ Սուրբ Կիրակոսը այդ շրջանի հէնց կենտրոնում է գտնւում: Ես, օրինակ, միայն 6 ամիս անց կարողացայ մուտք գործել եկեղեցի։ Ի հարկէ, այնտեղ տիրող իրավիճակը շատ լուրջ էր։ Քաղաքը ջարդուփշուր են արել՝ փողոց չի մնացել, թաղամաս չի մնացել։ Ամէն ինչ աւերուել է՝ տները, խանութները...։ Միայն հարթ տարածք է մնացել։ Քանդուել են եկեղեցուն պատկանող խանութները։ Եկեղեցու պատերը, տանիքը, զանգակատունը լուրջ վնասներ չեն կրել. միայն մի պատի վրայ մեծ անցք է բացուել։ Սակայն մեծապէս վնասուել է ներսի մասը։ Թալանուել է նուէրների վաճառքին յատկացուած տարածքը։ Ջարդուել կամ կողոպտուել են եկեղեցու մէջի իրերն ու պարագաները։ Եկեղեցու ներսը օգտագործուել է որպէս ռազմակայան, այնտեղ վառարան են սարքել։ Անվտանգութեան ուժերի կողմի՞ց է եկեղեցին որպէս ռազմակայան օգտագործուել։ Հաւանաբար՝ այո՛, բայց ո՞վ է օգտագործել, ո՞վ է աւերել՝ անհնար է իմանալ։ Ներկայ պահին այն ամբողջովին անվտանգութեան ուժերի վերահսկողութեան տակ է։ Ներկայ պահին հնարաւո՞ր է արդեօք եկեղեցի մուտք գործել: Դեռ եւս հնարաւոր չէ, մենք յատուկ թոյլտուութեամբ կարողացանք մտնել։ Թաղամասի ոչնչացումն ինչպիսի՞ զգացողութիւն է առաջացնում ձեր մէջ։ Յօշոտուած լինելու զգացումն ենք ապրում։ Հարիւր տարի առաջ այս թաղը հայաբնակ էր՝ միգուցէ 95 տոկոսով հայերով բնակեցուած մի վայր էր։ Եկեղեցու վերականգնումով՝ այդ կենսակերպը յիշողութիւններից կրկին վերադառնում էր մեր գիտակցութեան մէջ։ Ներկայ պահին, ցաւօք, ոչինչ չունենք: Եկեղեցին կանգուն է, բայց քանդուած բոլոր տները հայկական քարէ տներ էին: Մկրտիչ Մարկոսեանը այս թաղի հետ կապուած «Գեաւուրի թաղ» վերնագրով մի ստեղծագործութիւն ունի։ Մեր ընկերներից մէկը այս դէպքերից յետոյ կատակելով ասում էր. - «Գեաւուրը գնացել, թաղը մնացել է»: Գեաւուրի թաղում գեաւուր չէր մնացել, հիմա թաղամասն էլ չմնաց։ Հարիւր տարի առաջ մարդկանց ոչնչացրին, հիմա նրանց բնակած վայրերն էլ ոչնչացան։ Սուրի շրջանի, այդ թւում նաեւ հայկական Սուրբ Կիրակոս եկեղեցու, պետականացման վերաբերեալ անցեալ Մարտի որոշման հարցում որեւէ զարգացում կա՞յ արդեօք։ Պետականացման որոշումը չեղեալ համարելու համար բոլոր տեսակի դիմումները ներկայացուած են դատարան։ Տարբեր հաստատութիւններ արդէն դատարան են դիմել, մեր հիմնադրամն էլ է հայց ներկայացրել։ Այս պահի դրութեամբ դատական գործընթացը շարունակւում է։ Դեռ փաստացի ոչինչ արուած չէ. ինչպէս կայ, այդպէս էլ մնում է։ Իրականում, թաղամասում բան չի մնացել, ի՞նչ կը կառուցեն դրա տեղը, չգիտենք։ Տիգրանակերտ այցելելիս նախարարներն ու բարձրաստիճան պաշտօնեաները բանաւոր յայտարարեցին, որ թաղամասը վերականգնուելու է, ոչ ոք չի տուժելու։ Բանաւոր կերպով ասուեց, որ եկեղեցին չի օտարուելու։ Տիգրանակերտ այցելելիս վարչապետն ու նախարարները ասում են, որ «պաշտամունքային կառոյցները չեն կարող բռնագրաւուել, չենք պետականացնելու»: Բայց դրանք բանաւոր ասուած խօսքեր են, հարկադիր բնոյթ չեն կրում, այդպէս չէ՞։ Անշո՛ւշտ, իրաւական առումով վիճակը պարզ է. այն անյապաղ օտարման գործընթացով բռնագրաւուած է։ Քիչ առաջ խօսում էիք մի շարք մարդկանց կողմից բռնազաւթուած, իսկ այժմ գետնին հաւասարեցուած խանութների մասին, որոնք եկեղեցու սեփականութիւնն են։ Դուք մտադիր էիք դրանք յետ բերելու, սակայն քանի որ դրանք այլեւս գոյութիւն չունեն, այդ մասին մտածելն անգամ աւելորդ է, այդպէս չէ՞: Այդ կալուածքներն արդէն բռնազաւթուած էին։ Յետ վերցնելու բան էլ չմնաց այլեւս։ Այնպէս եղաւ, որ ներկայումս այդ հողատարածքը պետական սեփականութիւն դարձաւ: Իշխանութիւնների խօսքով՝ այս հարցում տուժողներ չեն լինելու: Բայց ի՞նչ է լինելու, դեռեւս չգիտենք: Խօսեցինք հայ ինքնութեանը վերադառնալ ցանկացողների ակնկալիքներից։ Ինչպիսի՞ դժուարութիւնների են բախւում, օրինակ, մկրտուել ցանկացողները։ Հարկաւոր է լինում հետեւել Պատրիարքարանի պահանջած որոշակի ընթացակարգների եւ ծիսակարգների։ Վեցամսեայ ուսուցման մի գործընթաց կայ։ Հայաստանում Կաթողիկոսութեանը դիմելով երկու մկրտութիւն իրականացրինք։ Պատրիարքութիւնը որոշակի կանոններ ունի. - «Առանց մեր գիտութեան ոչ ոք պէտք ունի Հայաստան գնալու՝ մկրտուելու», - ասում են նրանք: Նրանք ասում են՝ «Եթէ կարիք լինի, մենք այստեղ հարկ եղածը կ’անենք»։ Նման ցանկութիւն ունեցող անձը նախ եւ առաջ պէտք է գնայ իր անձնագրում «իսլամ» ձեւակերպումը փոխի «քրիստոնեայ»ով: Անցեալում դա արւում էր դատական կարգով, հիմա արդէն անձնագրային վարչութիւնում է արւում։ Այս կանոններն էլ բնական են։ Պատրիարքարանը ասում է՝ «ես ինչո՞ւ պիտի մկրտեմ անծանօթ մարդուն, որը գուցէ եւ քրիստոնեայ չէ»։ Այդ տեսակէտից նա իրաւացի է։ Սակայն միւս կողմից, նման ցանկութիւն յայտնող մարդիկ երբեմն արդէն չորս սերունդ է իսլամացուած են եւ նրանց հայկական ծագումը բոլորին յայտնի է։ Դիմելու դէպքում՝ հայկական արմատներին վերադառնալ ցանկացողները որոշակի ընթացակարգից յետոյ կարողանում են այդ անել: Կրօնի՝ մասնաւոր ոլորտում մնալու անհնարինութիւնի՞ց է առաջանում արդեօք խնդիրը։ Թուրքիայում ոչ ոք չի կարողանում ասել՝ «անձնագրում կրօնս չփոխեմ, բայց անձնականում քրիստոնեայ լինեմ»։ Անցեալում ինքնութեան քարտում կրօնի դիմաց «հայ» կամ «ասորի» էր նշւում։ Հիմա դա էլ վերացաւ, պարզապէս «քրիստոնեայ» է գրւում: Պատրիարքարանը իր տեսակէտից իրաւացի է, բայց հարիւր տարի իրենց ինքնութիւնից կտրուած մարդկանց համար դա բաւական ծանր գործընթաց է։ Եթէ կարողանաք կրկին մուտք գործել եկեղեցի եւ վերսկսել ձեր գործունէութիւնը, մտադի՞ր էք կազմակերպելու հայոց լեզուի դասընթացներ եւ այլ միջոցառումներ։ Այդ հարցում ձեզ աջակցութիւն ցուցաբերո՞ւմ են Պոլսոյ հայկական կազմակերպութիւնները։ Հաւանաբար նորից կը կազմակերպենք։ Ցանկանում ենք իմանալ մեր լեզուն, մեր մշակոյթը, մեր ամէն ինչը: Այս հարցը երկու հարթութիւն ունի՝ մէկը ֆինանսական (տնտեսական) է. դասընթաց կազմակերպելը նիւթականի հետ է կապուած։ Սակայն ամենադժուարը ուսուցիչ գտնելն է. մէկը, որ կը կարողանայ բնակուել Տիգրանակերտում կամ յաճախակի ճամբորդել։ Սա դժուար լուծելի հարց է։ Այս առումով բարդութիւններ կան։ Պոլսոյ մէջ ծնուած-մեծացած մի ուսուցչի այստեղ բերելը դժուար է։ Պոլսոյ հայկական դպրոցների վիճակն արդէն յայտնի է՝ շատ քիչ թիւով ուսուցիչներ կան: Սակայն դա չի նշանակում, որ մենք մեր մտադրութիւնից յետ կը կանգնենք: Անպայման կը փորձենք վերսկսել դասընթացը։


text: Շենժեն Kepuai photoelectric Technology Co., Ltd է անմիջական արտադրողը կապի օպտիկամանրաթելային լուսավորման արտադրանքի , քանի որ 2008 թ. Մենք ունենք բազմաթիվ տարիների փորձ տվյալ ոլորտում եւ պարբերաբար աշխատում որոշ ամենահեղինակավոր լուսավորման դիզայներների եւ ճարտարապետների աշխարհում. Մեր ուժեղ նախագծման եւ ինժեներական կարողությունների եւ մեր բանիմաց անձնակազմի, մենք ունենք ռեսուրսներ արտադրել մեր բոլոր ապրանքների տան մեր 20000 քառակուսի ոտքով Longgang թաղամաս Շենժեն, Չինաստան, բացի այդ, մենք ունենք մի proformance խանութ Huaqiang հյուսիսում համար հաճախորդների ոճով ստուգման : Մեր ինքնաբավարարման ամբողջ արտադրական գործընթացի ոչ միայն նշանակում է, որ մենք կարող ենք ապահովել կարճ հանգեցնել անգամ է պատվերների քան մեր մրցակիցների, այլ նաեւ լուսավորման համակարգեր, որոնք հարմարեցված են մեր հաճախորդների կոնկրետ պահանջների. Այնպես որ, արդյոք դուք փնտրում են տեղավորել մի կազինո աստղ ազդեցություն լուսավորման, տեղադրել լողավազան գունավոր փոփոխվող լույսերով, կամ հանձնաժողովի մեկ of-a- բարի ջահ ռեստորանում մենք կարող լուծում է բավարարել ձեր կարիքները.


text: Եսայի 40.18-31։ Եբրայեցիներ 4.16-5.10։ ԱՒԵՏԱՐԱՆ ԸՍՏ ՂՈՒԿԱՍԻ 18.9-14։ Եսայի 18Արդ, ո՞ւմ նմանեցրիք Տիրոջը, ո՞ւմ նման համարեցիք նրան։ 19Միթէ կո՞ւռք է նա, որին կերտել է արուեստաւորը, եւ կամ ոսկերիչը, ձուլելով ոսկին, պատել է նրան ոսկով՝ պատկերի նմանութիւն ու կերպարանք տալով նրան։ 20Հիւսնն էլ անփտելի փայտն է ընտրել եւ խելք ու հնարքի դիմել, թէ ինչպէս կանգնեցնի այն, որ չշարժուի։ 21Միթէ չլսեցի՞ք ու չիմացա՞ք, ի սկզբանէ ձեզ չպատմուե՞ց, չհասկացա՞ք, թէ ով հաստատեց երկրի հիմքերը։ 22Նա է, որ նստած է երկրի շրջածիրից վերեւ, եւ բնակիչները նրան մորեխի չափ են երեւում։ Նա է կանգնեցրել երկինքն ինչպէս կամար, ձգել՝ ինչպէս վարագոյր եւ հիմնել երկիրը՝ նրա մէջ բնակուելու համար։ 23Նա է, որ իշխաններին անիշխանութեան է դատապարտում եւ երկիրն ամայացնում, 24որպէսզի չսերմանեն ու տունկեր չտնկեն, եւ նրանց արմատը հողի մէջ չհաստատուի։Նա կը փչի նրանց վրայ, եւ կը չորանան, ու փոթորիկը խռիւի նման կը քշի դրանք։ 25«Արդ, ո՞ւմ կ՚ուզենայիք նմանեցնել ինձ, որին զուգահաւասար լինէի», « ասում է Իսրայէլի սուրբը։ 26Աչքներդ դէպի երկի՛նք բարձրացրէք եւ տեսէ՛ք՝ ո՞վ հաստատեց այս ամէնը, ո՞վ ստեղծեց նրա համակարգութիւնը՝ մեծ փառքով եւ անհնարին ուժով ամէն ինչի տալով իր անունը. ոչ մի բան ծածուկ չի մնում նրանից։ 27Մի՛ ասա, Յակո՛բ, կամ՝ ի՞նչ ես խօսում, Իսրայէ՛լ, թէ՝ «Իմ ճանապարհները գաղտնի մնացին Աստծուց, եւ իմ Աստուածը վերացրեց իմ իրաւունքներն ու հեռացաւ»։ 28Արդ, չիմացա՞ր, չլսեցի՞ր, որ յաւիտենական Աստուածը, երկրի սահմանները հաստատող Աստուածը ո՛չ քաղց է զգում եւ ո՛չ էլ յոգնում, նրա իմաստութիւնն անքննելի է։ 29Նա քաղցածներին ուժ է տալիս, բայց ցաւ չունեցողներին էլ՝ տրտմութիւն։ 30Երիտասարդները քաղց պիտի զգան, մանուկները պիտի յոգնեն, քաջընտիր մարդիկ անզօր պիտի դառնան, 31իսկ նրանք, որոնք Տիրոջն են ապաւինում, նոր ուժ պիտի ստանան եւ նոր փետուրներով զարդարուեն ինչպէս արծիւներ, պիտի վազեն, բայց չպիտի յոգնեն, պիտի գնան, բայց քաղց չպիտի զգան։ Եբրայեցիներ 16քանզի ոչ թէ ունենք մի քահանայապետ, որ կարող չլինի չարչարակից լինել մեր տկարութեանը, այլ՝ մի Քահանայապետ, որ մեզ նման փորձուած է ամէն ինչում, բայց առանց մեղքի է։ 17Ուրեմն, համարձակութեամբ մօտենանք նրա շնորհի աթոռին, որպէսզի ողորմութիւն ստանանք եւ շնորհ գտնենք այն ժամանակ, երբ օգնութեան կարիք ունենք։ 5 Ամէն մի քահանայապետ, մարդկանց միջից ընտրուելով, պաշտօն ունի մարդկանց կողմից Աստծու հետ յարաբերութեան մէջ լինելու, որպէսզի ընծաներ եւ զոհեր մատուցի մեղքերի համար։ 2Նա որոշ չափով միայն կարող է չարչարակից լինել տգէտներին եւ մոլորուածներին, քանի որ ինքն էլ տկարութեամբ պատած մարդ է. 3դրա համար պէտք է, որ նա, ինչպէս ժողովրդի, այնպէս էլ իր համար ընծաներ մատուցի մեղքերի համար։ 4Եւ որեւէ մէկը ոչ թէ ինքն իրենից է առնում այս պատիւը, այլ առնում է նա, ով Աստծուց է կանչուած, ինչպէս որ՝ Ահարոնը։ 5Նոյնպէս եւ Քրիստոս ոչ թէ ինքն իրեն մեծարեց քահանայապետ դառնալու համար, այլ նա, ով նրան ասաց. 6Ինչպէս որ մի ուրիշ տեղ էլ ասում է. 7Նա էր, որ մարմնի մէջ եղած իր օրերում աղօթքներ եւ պաղատանքներ էր մատուցում ուժգին գոչումով եւ արտասուքներով նրան, ով կարող էր փրկել իրեն մահուանից։ Եւ նա լսելի եղաւ իր բարեպաշտութեան համար։ 8Թէպէտեւ Որդի էր, բայց իր չարչարանքների միջոցով հնազանդութիւն սովորեց. 9եւ կատարեալ դառնալով՝ բոլոր իրեն հնազանդուողներին յաւիտենական փրկութեան պատճառ դարձաւ 10եւ Աստծուց անուանուեց յաւիտեանների Քահանայապետ, ըստ Մելքիսեդեկի կարգի։ ԱՒԵՏԱՐԱՆ ԸՍՏ ՂՈՒԿԱՍԻ 9Այս առակն էլ ասաց ոմանց, որոնք իրենք իրենցով պարծենում էին, թէ արդար են, եւ արհամարհում էին ուրիշ շատերին։ 10«Երկու մարդ տաճար ելան աղօթքի կանգնելու. մէկը՝ փարիսեցի, միւսը՝ մաքսաւոր։ 11Փարիսեցին կանգնած էր մեկուսի եւ, ինքն իրեն, այս աղօթքն էր ասում. «Աստուած իմ, շնորհակալ եմ քեզնից, որ ես նման չեմ ուրիշ մարդկանց, ինչպէս՝ յափշտակողները, անիրաւներն ու շնացողները, եւ կամ ինչպէս այս մաքսաւորը. 12այլ շաբաթը երկու անգամ ծոմ եմ պահում եւ տասանորդ եմ տալիս իմ ամբողջ եկամտից»։ 13Իսկ մաքսաւորը կանգնած էր մեկուսի եւ չէր իսկ կամենում իր աչքերը երկինք բարձրացնել, այլ ծեծում էր կուրծքը եւ ասում. «Աստուա՛ծ, ների՛ր ինձ՝ մեղաւորիս»։ 14Ասում եմ ձեզ, սա՛ իջաւ իր տունը արդարացած, ոչ թէ միւսը. որովհետեւ, ով որ բարձրացնում է իր անձը, կը խոնարհուի, եւ ով որ խոնարհեցնում է իր անձը, կը բարձրացուի»։


text: 2018թ. փետրվարի 14-ին ԵՊՀ ԻՄ-ի ուսանողական խորհրդի նախաձեռնությամբ մասնաճյուղում նշվեց Սիրահարների տոնը: Տոնի կապակցությամբ ՈՒԽ-ի նախագահ Իսկուհի Շաղբաթյանը հանդես եկավ շնորհավորական ուղերձով, որտեղ մասնավորապես նշված էր. «ԵՊՀ Իջեւանի մասնաճյուղի ուսանողական խորհուրդը սիրով շնորհավորում է բոլոր ուսանողներին՝ Սիրահարների տոնի առթիվ, մաղթում, որ նրանց ամեն մի օրը պարուրված լինի սիրով ու ջերմությամբ։ Աստված սեր է շնորհել մեզ եւ սիրով այրել մեր հոգիները։ Սերը մեզ բերում է բարություն, հանդարտություն, երջանկություն։ Սիրելի՛ ուսանողներ, սիրեք եւ սիրվեք՝ տարածելով ձեր ջերմությունը: Շնորհավո՛ր ձեր տոնը»։ Մասնաճյուղի բակում ստեղծվել էր տոնական ու սիրով լի մթնոլորտ. Ուսանողական խորհրդի անդամները բակում ուսանողներին նվիրեցին փուչիկներ, հանդես եկան օրվան առնչվող տեղեկատվությամբ, հղեցին իրենց շնորհավորանքներն ու բարեմաղթանքները: Աշխարհի մոտ 100 երկրում փետրվարի 14-ը նշվում է որպես Սիրահարների օր: Ի սկզբանե այն նշվել է որպես պատարագային տոն` նվիրված վաղ քրիստոնեական շրջանի սրբերից մեկի` Սբ. Վալենտինիուսի հիշատակին։ Վերջինիս, ըստ ավանդության, դատապարտել էին մահվան` զինվորներին գաղտնի պսակադրելու համար: Նա կալանավայրում բուժել է բանտապետի աղջկան, որին էլ հետագայում սիրահարվել է։ Նշվում է նաեւ, որ մինչեւ իր դատավճռի ի կատար ածումը նա հրաժեշտի նամակ է թողնում իր սիրած էակին, որի վերջում գրված է լինում «Քո Վալենտին»։ Այս պատմությունը թվագրվում է մոտ 269 թվականին՝ հռոմեական կայսր Կլավդիոս II-ի օրոք: Իսկ 496-ին Հռոմի պապ Հելասիուս I-ը փետրվարի 14-ը հայտարարեց Սուրբ Վալենտինի օր: Այսօր աշխարհի շատ երկրներում այն պաշտոնապես նշվում է որպես սիրահարների տոն։ Այդ օրը բոլորը շնորհավորում են միմյանց, սեր խոստովանում, նվիրում խորհրդանշական նվերներ: Հայաստանում Սուրբ Վալենտինի տոնը համընկնում է Տյառնընդառաջի տոնին: Ըստ եկեղեցական ավանդության` Տրնդեզի տոնը կապվում է Տիրոջ ծննդից 40 օր հետո նրան կրակներով ընդառաջ գնալու գաղափարի հետ։ Այդ օրը` վաղ առավոտյան, մեծահասակ կանայք, եկեղեցուց վերադառնալով, Տրնդեզի ուտեստներ էին պատրաստում ու բաժանում տնեցիներին։ Կեսօրից հետո նորահարս ունեցող ընտանիքներն իրենց բակում խարույկ էին վառում։ Խարույկի շուրջն սկսվում էր շուրջպարը։ Երբ կրակը փոքր-ինչ մեղմանում էր, սկսվում էին կրակթռուկները։ Կրակի վրայից առաջինը թռչելու իրավունքը վերապահվում էր նորահարսին։ Պտղավորվելու ակնկալությամբ խարույկի վրայից թռչում էին նաեւ ամուլ կանայք՝ այրելով իրենց զգեստի քղանցքը, ապա թռչում էին երիտասարդները, տղամարդիկ, իսկ վերջում՝ երեխաները։ Այս ավանդույթը մեզանում պահպանված է մինչեւ օրս:


text: Իվետա Մուկուչյանը երեկ հյուրընկալվել էր Խնկո Ապոր անվան ազգային մանկական գրադարանում, իսկ առիթը «Խորհուրդ են տալիս հայտնիները» նախագիծն էր, որի շրջանակում հայ հեղինակների կողմից գրված մանկական ստեղծագործությունները ներկայացնում են շոու-բիզնեսի ներկայացուցիչները։ BRAVO.am-ը լուսաբանել է նաեւ Մկրտիչ Արզումանյանի հետ հանդիպումը: Իվետան մանկական գրականության փուլի վերջին մասնակիցն էր, ներկայացնում էր «Կանը եւ կախարդական բանալու գաղտնիքը» հեքիաթը։ Դպրոցահասակ հանդիսականներով լեփ-լեցուն դահլիճը ծափերով ողջունեց երգչուհուն։ Ներկաների համար հեքիաթի մոտիվներով բեմադրվել էր փոքրիկ ներկայացում գրադարանում գործող թատերական խմբակի սաների մասնակցությամբ, նաեւ տեղի ունեցավ հեքիաթի քննարկում ու նկարազարդման ֆլեշմոբ։ Գրքի հեղինակ 29-ամյա Արմեն Գրիգորյանը հեքիաթը գրել է քրոջ որդու՝ Ալեքսի համար։ 6-ամյա փոքրիկը եւս ներկա էր.«Կերպարներն ու անունները հորինել եմ։ Երբ անցյալ տարի նույն այս վայրում եղավ գրքի շնորհանդեսը, երեխաներն ասացին, որ կսկսեն շատ կարդալ ու ժամանակը նվիրել ընթերցանությանը։ Հիմա շատ ենք ժամանակ անցկացնում համացանցում, բայց երեխաներին խորհուրդ կտամ, որ բացի կարդալուց, ավելի շատ շփվեն իրենց ընկերների հետ»,-նշեց Արմենը, ով Հայաստանի ԱԻՆ փրկարար ծառայության տնօրենի տեղակալ Նիկոլայ Գրիգորյանի որդին է։


text: ՀՀԿ-ն հասկացել է, որ իր գնացքը գնացել է, եւ դիմել է վերջին՝ պառակտիչ գործիքին Գուրգեն Սարգսյանը ֆեյսբուքյան իր էջում գրում է. ՀՀԿ-ականամերձ լրատվականները հայտնվել են մի իրավիճակում, որը հոգեխանգարմունք է հիշեցնում։ Երբեմնի՝ Հայաստանի ողջ իշխանական ռեսուրսներին տիրապետող ուժը այսօր մղձավանջի պես սարսափում է արտահերթ ընտրությունների փաստից։ Դրա պատճառները հասկանալի են, քանի որ ՀՀԿ-ում հասկանում են, որ զրկվել են ընտրախախտումների բոլոր ռեսուրսներից եւ առաջիկա արտահերթ ընտրությունների խայտառակ արդյունք են գրանցելու։ Դա է պատճառը, որ եթե որեւէ քաղաքական ուժի ներկայացուցիչ խոսում է առաջիկայում սպասվող արտահերթ ընտրությունների մասին, ՀՀԿ-ի մոտ միանգամից ճնշման տատանումներ են լինում։ Երեկ այդ օրերից մեկն էր, իսկ պատճառը Նաիրա Զոհրաբյանի հայտարարությունն էր, ըստ որի ԲՀԿ-ն առաջիկա ընտրություններին ձայների բացարձակ մեծամասնություն ստանալու ակնկալիք ունի։ Նաիրա Զոհրաբյանի այս հայտարարությունը միանգամայն բնական է, քանի որ ցանկացած ուժ ընտրություններին մասնակցում է միայն հաղթելու ակնկալիքով։ Դա է հուշում տարրական քաղաքական տրամաբանությունը։ Բայց այս հայտարարությունը, չգիտես ինչու, խառնելէ ՀՀԿ-ի բոլոր խաղաքարետրը, որոնք երեկվանից իրենց ողջ, տեղ-տեղ ժանգոտած գործիքակազմը գործի են դրել՝ Նաիրա Զոհրաբյանի հայտարարությունը սեւացնելու կամ այլ լույսի ներքո ներկայացնելու համար։ Օրինակ ժանգոտած գործիքակազմից ակտիվացել է Iravunk.com կայքը, որը ընդհանրապես վերջին օրերին լծվել է Ծառուկյանի եւ Փաշինյանի միասնությունը պառակտելու անհույս գործին։ Այս կայքը հենց այս լույսի ներքո էլ փորձել էր ներկայացնել Նաիրա Զոհրաբյանի հայտարարությունը։ Գործի էին դրվել նաեւ ՀՀԿ-ի շահերը սպասարկող հաստիքային վերլուծաբաններ, որոնք համատեղության կարգով նաեւ «ռասկրուտկա» արված օգտատերեր են եւ գրում են միայն այն, ինչը նրանց հրամայում են գրել, եւ ասում են այն, ինչը նրանց հրամայում են ասել։ Սրանք կոչվում են վերլուծաբաններ, տեխնոլոգներ եւ այլն, բայց իրականում ընդամնեը ՀՀԿ-ական գործիքակազմի ներկայացուիցչներ են։ Այս ամբողջ գործիքակազմը գործի է դրվել, որպեսզի սեւացնի Նաիրա Զոհրաբյանի՝ 50+1 ձայներ տանելու հայտարարությունը։ Այնինչ ընդամենը ամիսներ առաջ նույն այս գործիքակազմը առավոտից երեկո արդարացնում էր ՀՀԿ-ի 50+1քվեներ ստանալու մղումներն ու մեթոդները։ Երբ ՀՀԿ-ն էր գնում 50+1 ձայն ստաանլու, սրանք կամ ձկան պես լուռ էին, կամ խոսում էին միայն որպես ՀՀԿ-ի փաստաբաններ, իսկ այսօր, երբ այդ մասին ասում է Նաիրա Զոհրաբյանը, նույն այդ անձինք, կայքերը անմիջապես «ֆաս» հրամանով հարձակվում են։ ՀՀԿ-ի գնացքը գնացել է։ Դե ֆակտո այդպես է, որը պետք է միայն ամրագրվի դե յուրե։ Իսկ դրա համար պետք են արտահերթ ընտրություններ, որպեսզի փաստացի ամեն ինչից զրկված ՀՀԿ-ն իրավական առումով էլ զրկվի ամեն ինչից։ Հենց այս փաստն է, որ սարսափեցնում է ՀՀԿ-ին, երբ որեւէ մեկը խոսում է արտահերթ ընտրությունների մասին։ Այդ սարսափը կրկնապատկվում է, երբ որեւէ մեկը խոսում է առաջիկա ընտրություններին ձայների բացարձակ մեծամասնություն տանելու մասին։ Դա է պատճառը, որ երեկվանից կրկնակի սարսափած ՀՀԿ-ն հարձակվել է ԲՀԿ-ի կողմից հնչեցված հայտարարության վրա։ Բայց, ինչպե սժամանակին ասել է Ուինսթոն Չերչիլը, դուք երբեք չեք հասնի ձեր ուզած վայրին, եթե ամեն հաչող շան վրա քար նետելու համար կանգնեք։


text: Ամեն տարի ապրիլի 24-ին՝ Հայոց ցեղասպանության զոհերի հիշատակի օրը, մոսկվայաբնակ հայերը հավաքվում են եկեղեցում, այնուհետեւ հանրահավաքին ավանդական տեղում՝ Ռուսաստանի առաջին հեղափոխությանը նվիրված 1905 թվականի հրապարակում։ Սովորաբար ապրիլի 24-ին հայ երիտասարդները նաեւ բողոքի ակցիա են կազմակերպում Ռուսաստանում Թուրքիայի դեսպանատան դիմաց։ Այս տարի, սակայն, նման ակցիա նախատեսված չէ, Մոսկվայի իշխանություններին նման բողոքի ցույց կազմակերպելու համար հայկական կառույցները չեն դիմել։ Չի բացառվում, այդուհանդերձ, որ լինեն առանձին անհատներ, որոնք գան եւ իրենց բողոքը հայտնեն Թուրքիայի դեսպանությանը։ Ցեղասպանության հերթական տարելիցին նվիրված միջոցառումները շատ են, ասում է Ռուսաստանում Հայաստանի դեսպանության մամուլի քարտուղար Լեւոն Թորգոմյանը: «Այսօր մեզ մոտ սպասվում են մի շարք միջոցառումներ, որոնք իրականացվում են համատեղ՝ եւ՛ դեսպանության մեր, ինչպես նաեւ եկեղեցու մեր, ինչպես նաեւ հայկական տարբեր կազմակերպությունների կողմից կազմակերպված: Այսօր մեր եկեղեցում տրվելու է պատարագ, լինելու են նաեւ մի շարք միջոցառումներ. դա լինելու է «Խոստումը» ֆիլմի ցուցադրումը, լինելու է Ստաս Նամինի թատրոնի կողմից բեմադրություն՝ Ուիլյամ Սարոյանի ստեղծագործություններից մեկի թեմատիկայով, եւ, իհարկե, մեր հասարակությունը, մեր հասարակական կազմակերպությունները անցկացնելու են հավաք՝ ամեն տարի ոնց իրենք իրականացնում են», - «Ազատությանը» փոխանցեց Մոսկվայում Հայաստանի դեսպանատան մամուլի քարտուղարը: Ռուսական դաշնային հեռուստաընկերությունները ավանդաբար հիշում են Հայոց ցեղասպանության մասին, տարբեր ռեպորտաժներ են եթեր հեռարձակում: «Ռուսաստանյան լրատվամիջոցներից վերջին մոտավորապես մեկ շաբաթվա ընթացքում մի շարք լրատվամիջոցներ՝ "Россия 24"-ը, РЕН ТВ-ն, ինչպես նաեւ մի քանի այլ նույնչափ լուրջ լրատվամիջոցներ դիմել էին, հետաքրքրվում էին, ծրագիրը ուզեցին իրենք մեզանից՝ մենք ուղարկեցինք, այսինքն՝ հետաքրքրություն կար դա լուսաբանել», - ասաց Լեւոն Թորգոմյանը:


text: Հայկական X factor-ի 5-րդ եթերաշրջանը բուռն ընթացքի մեջ է: Երեկվա մրցութային համերգի ելույթներից, սակայն, առանձնացավ Վալերիա Բալտաեւայի կատարումը: Ռուս աղջիկը հրաշալի հայերենով կատարեց հայկական երգ, սակայն վերջում, ցավոք, լքեց նախագիծը։ Վալերիայի հրաշալի ելույթը՝ ստորեւ. Կայքում տեղ գտած մտքերն ու տեսակետները հեղինակի սեփականությունն են եւ կարող են չհամընկնել BlogNews.am-ի խմբագրության տեսակետների հետ: print Տպել


text: Աստված պահապան մեր բանակին եւ հայրենիքին. Վիգեն Սարգսյանի Ամանորյա ուղերձը (տեսանյութ) ՀՀ Պաշտպանության նախարար Վիգեն Սարգսյանը հանդես է եկել Ամանորյա շնորհավորական ուղերձով: Ստորեւ ներկայացնում ենք Վիգեն Սարգսյանի մաղթանքը. Հայոց բանակի սիրելի զինծառայողներ` գեներալներ, սպաներ, ենթասպաներ, կուրսանտներ, զինվորներ, Վաղը մենք դիմավորելու ենք նոր` 2018 թվականը։ Ամանորյա օրերին միշտ վերլուծելում ես անցնող տարին, վերհիշում նվաճումներդ եւ ձախողումներդ, հայացք նետում ապագային։ Անցնող տարում առաջնագծում մարտական հերթապահություն իրականացնելիս, արտերկրում` խաղաղապահ առաքելություններում, պլանային միջոցառումներ կատարելիս եւ արտակարգ պատահարների հետեւանքների վերացմանը մասնակցելիս, ամենամասշտաբային ազգային եւ միջազգային զորավարժություններ անցկացնելիս եւ այլ երկրներում դրանց մասնակցելիս Հայոց բանակը հերթական անգամ ցուցադրեց իր մարտունակությունն ու բարձր պատրաստականությունը: Շնորհակալ եմ յուրաքանչյուրիդ` մեր ընդհանուր ծանր գործը պատվով կատարելու համար: Մեր ժողովրդի` տարվա հիշողությունների մեջ մշտարթուն են Հայրենիքի պաշտպանությանն իրենց կյանքը զոհաբերած զինվորների ու սպաների կերպարները. նրանք հերոսացան՝ սրբազան առաքելություն իրականացնելիս։ Հավերժ փառք նրանց։ Հարգարժան հայրենակիցներ, Հայաստանի եւ Արցախի առջեւ ծառացած մարտահրավերները, մեր արժանապատվությունը, խաղաղ ապրելու եւ ազատ արարելու իրավունքը պաշտպանելու հրամայականը պարտադրում են բոլորիս առավելագույն չափով լարել ուժերը՝ մեր բանակն ավելի հզոր եւ կազմակերպված, առավել արդար եւ արդիական դարձնելու համար։ Եվ անցնող տարին ցույց տվեց, որ մենք դա կարող ենք։ Միասին։ Միասին մենք կարողացանք գրեթե իսպառ բացառել հակառակորդի դիվերսիոն հարձակումները։ Դա բանակի մարտունակության հետեւողական եւ շարունակական ամրապնդման, ինչպես նաեւ թիրախային, արագ եւ արդյունավետ պատասխան պատժիչ գործողությունների արդյունքն էր։ Միասին մենք զգալիորեն համալրեցինք մեր զինանոցը՝ ձեռք բերելով ժամանակակից, հզոր ու գերճշգրիտ զինատեսակներ։ Միասին մենք կարողացանք լուծել զինծառայողների կյանքի եւ առողջության ապահովագրության խնդիրը։ Մենք ձեւավորեցինք համազգային կարեւորության հիմնադրամ, որի միակ առաքելությունը Հայրենիքին իրենց կյանքը կամ առողջությունը տված հերոսների եւ նրանց ընտանիքների կողքին կանգնելն է, ազգովի հավաստելը, որ մեր հերոսների մասին մեր հոգատարությունը չի սահմանափակվում բաժակաճառերով, այլ կարող է ընդունել համազգային միասնական գործողության բնույթ։ Միասին մենք կարողացանք նոր որակ ու բովանդակություն հաղորդել ռազմական կրթությանը՝ Ազգային հերոս Մոնթեի անունը կրող վարժարանի սաների համար ստեղծելով ուսումնառության լավագույն պայմանները ողջ տարածաշրջանում։ Եվ դա միայն սկիզբն է։ Մենք հասնելու ենք նրան, որ սպայի կոչումն, ինքնաբերաբար ընկալվի որպես որակյալ կրթության, բացառիկ դաստիարակության, ազնվականության եւ բարոյականության ցուցիչ: Վարկյան անգամ չեմ կասկածում, որ մենք հասնելու ենք դրան։ Միասին մենք կարողացանք առավել բաց նայել մեր ներքին խնդիրներին, խոստովանել, որ դրանք շատ են, բայց ոչ երբեք անլուծելի։ Մենք չզլացանք եւ արդեն ավարտած զինծառայության մասին հարցրեցինք յուրաքանչյուր զորացրված զինծառայողի կարծիքը՝ հասկանալու համար որտեղ ենք մենք թերանում։ Շատ բաներ իսկապես հասկացանք։ Եվ արդեն ուղղում ենք։ Միասին մենք կարողացանք լուծում գտնել տարիներ շարունակ անլուծելի թվացող՝ զոհված եւ առաջին կարգի հաշմանդամ զինծառայողների ընտանիքների բնակավորման խնդրին։ Շատ կարեւոր է, որ նրանց գերակշիռ մեծամասնությունն արդեն այս Ամանորը դիմավորում է նոր հարկի տակ, իսկ բոլոր մնացածը նոր բնակարաններ ձեռք կբերեն առաջիկա շաբաթների ընթացքում: Մենք շարունակելու ենք այդ ծրագիրը հաջորդ տարի` անդրադառնալով 2-րդ կարգի զինհաշմանդամների ընտանիքներին: Զոհվածի, զինհաշմանդամի, առհասարակ վետերանների նկատմամբ վերաբերմունքը բնորոշում է հասարակության բարոյական պատկերը: Որքան էլ անենք` միեւնույն է՝ բավարար չէ հատուցելու համար մեր ազգի առաջամարտիկների սխրանքն ու նվիրումը: Ուստի շնորհակալ եմ բոլոր այն կառույցներին, հասարակական կազմակերպություններին, անհատներին, ովքեր շարունակաբար իրենց ուշադրության կենտրոնում են պահում մեր վետերանների եւ նրանց ընտանիքների հիմնախնդիրները: Շնորհակալ եմ նաեւ մեր բժիշկներին` զինվորական եւ քաղաքացիական` իրենց նվիրական ծառայության համար, որի շնորհիվ փրկվեցին տասնյակ կյանքեր, ոտքի կանգնեցին ծայրահեղ ծանր վիճակում գտնվող բազմաթիվ վիրավոր տղաներ: Միասին մենք խոստացանք վճռականորեն եւ անխոնջ կերպով պայքարել կոռուպցիայի դեմ: Բանակից գողացված ցանկացած դրամ ուղիղ հարված է սահմանում կանգնած զինվորի, մեր յուրաքանչյուր ընտանիքի եւ ողջ հայրենիքի անվտանգությանը, հետեւաբար՝ օգնություն է թշնամուն։ Իսկ մենք դա երբեք չենք թույլատրելու: Միասին մենք նոր շունչ տվեցինք ռազմական արդյունաբերությանը եւ գիտական նորարարությանը՝ ապահովելով կտրուկ վերելք եւ հավաստելով, որ մեր ամենամեծ եւ արդյունավետ ռեսուրսը եղել եւ մնում է մտածող եւ արարող մարդը։ Միասին մենք զինծառայության նոր, գրավիչ պայմաններով այլընտրանքային տարբերակներ մշակեցինք՝ ընտրության հնարավորություն տալով ժամկետային ծառայության մեկնող մեր տղաներին, ապացուցելով, որ զինծառայությունը ոչ միայն չի կարող կորցրած երկու տարի համարվել, այլեւ ձեռքբերումների եւ ապագա բարեկեցությունն ապահովելու փայլուն մեկնարկի պետք է վերածվի։ Կոպիտ սխալների, իսկ երբեմն անգամ անդառնալի կորուստների գնով համոզվեցինք, որ հաճախ մեր խնդիրների պատճառը մեր իսկ անփութությունն է, ինքնավստահությունը կամ մեծամտությունը, եւ այդ խնդիրները վերացնելու համար պետք է ավելի խստապահանջ եւ նախանձախնդիր լինենք նախեւառաջ՝ ինքներս մեր հանդեպ՝ դառնալով առավելագույնս կարգապահ, մերժելով վարվեցողությունը, որը հարիր չէ հայոց բանակի զինվորին, սպային, կամ գեներալին։ Եվ ահա, վերլուծելով անցնող` 2017 թվականը, հստակ ուրվագծվում է գլխավոր եզրահանգումը. երբ միասին ենք, բոլոր նպատակները դառնում են իրականանալի։ Երբ միասին ենք, մեզ հաղթել հնարավոր չէ։ Հայոց բանակի զինծառայողների սիրելի ծնողներ, կանայք եւ ամուսիններ, քույրեր, եղբայրներ եւ իհարկե` զավակներ. ուզում եմ վստահ լինեք, որ ես, որպես պաշտպանության նախարար, հստակ գիտակցում եմ այն պատասխանատվությունը, որ ստանձնել եմ ձեզանից յուրաքանչյուրի եւ մեր ողջ հասարակության առջեւ։ Ձեր հարազատները կրում են հայրենիքի պաշտպանի ամենապատվաբեր կոչումը։ Եվ մենք պարտական ենք ձեզ։ Ուզում եմ վստահ լինեք, որ անելու ենք հնարավորը, իսկ որոշ դեպքերում նաեւ անհնարը՝ զինվորական ծառայությունն առավել անվտանգ, պայմաններն առավել հարմարավետ դարձնելու, ներդրած տարիները նաեւ լրացուցիչ կրթության, փորձի եւ հմտությունների ձեռքբերման, ֆիզիկապես եւ հոգեպես կոփվելու տարիների վերածելու համար։ Մենք գիտենք, թե որն է դրա ամենակարեւոր նախապայմանը. միասին լինելը։ Թանկագին հայրենակիցներ. վաղը մենք դիմավորելու ենք նոր, 2018 թվականը։ Որպես նոր տարվա բարեմաղթանք, մենք սիրում ենք ասել՝ «Տա Աստված, որ հաջորդ տարին, խաղաղության տարի լինի»։ Այո, խաղաղությունը Բարձրյալի տրված շնորհն է: Բայց այն նաեւ մեր ուժեղ լինելու, մեր միասնական լինելու տրամաբանական արդյունքն է։ Հետեւաբար՝ իմ բարեմաղթանքն է՝ տա Աստված, որ հաջորդ տարի մենք դառնանք ավելի ուժեղ եւ ավելի միասնական։ Հատկապես, որ այն մեր մեծ հաղթանակների` Սարդարապատի, Բաշ-Ապարանի եւ Ղարաքիլիսայի եւ մեր դարերով կորսված պետականության վերականգնման հարյուրամյակի տարին է: Մենք դա կարող ենք` միասին կայանալով որպես Ազգ-բանակ: Աստված պահապան մեր բանակին եւ հայրենիքին: Շնորհավոր Ամանոր եւ Սուրբ ծնունդ։


text: Մեր շրջապատում կան բազում խորհրդավոր միֆեր ու անհավանական վարկածներ, որոնց հավատալը շատ դժվար է։ Սակայն ժամանակ առ ժամանակ իրականությունը հերթական հարվածն է հասցնում մեր գիտակցությանը եւ ապշեցնում է մեզ նոր բացահայտումներով։ BlogNews-ը հավաքել է 5 անհավանական միֆեր, որոնք դեռ երեկ հեքիաթ էին թվում, սակայն իրականում դրանք գոյություն ունեն։ Բանկոմատները մարդկանց ճանաչում են ձայնով, աչքով եւ արտաքին տեսքով 2015 թվականին Չինաստանում ներկայացվեցին առաջին բանկոմատները, որոնք ճանաչում են հաճախորդների դեմքերը։ Այսօր դա գողերի դեմ պայքարելու բավականին լավ միջոց է, իսկ վաղը այն կդառնա պլաստիկ քարտերի փոփոխություն։ Արդեն այսօր որոշ բանկոմատներ ճանաչում են բանկի հաճախորդին դեմքով եւ ձայնով։ Ֆտորը վնասում է ատամները Ատամնաբույժները խորհուրդ են տալիս ֆտորիդներով հարուստ ատամի մածուկ օգտագործել՝ որպես կարիեսի դեմ պայքարի միջոց։ Սակայն Նոր Զելանդիայում անցկացված վերջին հետազոտությունները ցույց են տալիս, որ ֆտորը ավելի շատ վնաս է տալիս, քան օգուտ։ Հայտնվելով օրգանիզմում՝ այն վատացնում է ուղեղի աշխատանքը, թուլացնում իմունային համակարգը, ստամոքսային համակարգի աշխատանքը, երիկամների եւ լյարդի ֆունկցիաները։ Եվ վերջում ֆտորն արագացնում է ծերացման գործընթացն ու հանգեցնում է ոսկորների փխրունության։ Գիտնականները ստեղծում են կենդանիների հիբրիդներ Դեռ երեկ սա ֆանտաստիկ ֆիլմերի թեմա էր, իսկ այսօր ֆերմաներում ապրում են կենդանիների եւ թռչունների հիբրիդներ, իսկ կենդանաբանական այգիներում՝ չափազանց վայրի կենդանիներ։ Այժմ գիտնականներն աշխատում են ԴՆԹ ինժեներիայի վրա, որպեսզի կարողանան մեկտեղել երկու կենդանիների լավագույն հատկությունները կամ էլ առանձին գեներ ստանալ, որոնք կարելի է օգտագործել որոշ հիվանդություններ բուժելու համար։ Դայալ Լաման Կենտրոնական հետախուզական վարչության աշխատակից էր 20-րդ դարի երկրորդ կեսին ԿՀՎ-ն ֆինանսավորում էր Տիբեթի անկախացման շարժումը եւ անձամբ Դալայ Լամայի գործողությունները։ Դա արվում էր կոմունիստական երկրների կայունությանը վնասելու ծրագրի շրջանակներում եւ ուղղված էր Սառը պատերազմում հաղթելու ցանկության իրագործմանը։ Դալայ Լաման գիտեր, թե որտեղից է գալիս ֆինանսավորումը, սակայն հերքում էր իր մասնակցութունը ԿՀՎ-ի քաղաքական ծրագրերին։ Բնական հյութը վնասակար է երեխաների համար Մրգային հյութերում շատ հաճախ ավելացնում են լիմոնաթթու, որն ավերում է էմալը, ատամների վրա ճաքեր առաջացնում, որոնք էլ դառնում են շատ բակտերիաների զարգացման համար հարմար վայր։ Մրգային հյութերը չեն հագեցնում ծարավը, մեծ քանակով շաքար են պարունակում, առաջացնում են ստամոքսաղիքային համակարգի խնդիրներ։ Խորհուրդ է տրվում բավարարվել օրական մեկ բաժակ բնական հյութով՝ դա խմելով որպես քաղցր բան, եւ ծարավը հագեցնել սովորական ջրով։ Աղբյուր՝http://blognews.am/arm/news/469464/zarmanali-e-bayc-ays-5-tarorinak-mifern-amboxjovin-irakan-en.html


text: Արցախի ԱԺ նախկին պատգամավոր, ռազմական-քաղաքական գործիչ Վահան Բադասյանը երեկ ֆեյսբուքյան իր էջում գրառում կատարեց այն մասին, որ ինքը եւ «Լույս Արցախին» նախաձեռնությունը, հավատարիմ մնալով իրենց սկզբունքներին, շարունակելու են քաղաքական պահանջների իրականացման ուղղությամբ աշխատանքներն ու պայքարը։ Բադասյանը նշել էր, որ հարցի հանգուցալուծման երկու տարբերակ կա։ Առաջինը, «Բակո Սահակյանը հրաժարական է տալիս եւ քաղաքական հարթակի առկա քաղաքական ուժերը (խորհրդարանային եւ արտախորհրդարանային) ներկայացնում են համաձայնեցված նախագահի թեկնածու, որից հետո ԱԺ-ն ընտրում է նախագահ։ Նորընտիր նախագահը կազմավորում է ժամանակավոր կառավարություն եւ կազմակերպում արտահերթ նախագահական ու ԱԺ ընտրություններ՝ Ընտրական օրենսգրքի եւ Սահմանադրության հակասական եւ թերի դրույթների փոփոխմամբ»։ Երկրորդը, «Բակո Սահակյանի հրաժարական չտալու դեպքում Նախաձեռնող խումբը ձեռնամուխ է լինում այցելել ԱՀ-ի բոլոր բնակավայրեր եւ հարցը ներկայացնելով հանրությանը, ստանալ աջակցություն, ապա ճնշումներով հասնել հրաժարականին»։ Ամբողջական՝ թերթի օրվա համարում


text: Երեւանում, այսօր՝ սեպտեմբերի 13-ին, խոշոր ավտովթար է տեղի ունեցել. ժամը 11։00-ի սահմաններում Մաշտոցի պողոտայում՝ թունելի հարեւանությամբ, բախվել են Mercedes մակնիշի 35 MT 920 համարանիշի եւ Opel Astra մակնիշի 35 CR 697 համարանիշի ավտոմեքենաները։ Shamshyan.com-ի փոխանցմամբ, վթարի հետեւանքով 2 հոգի մարմնական վնասվածքներով տեղափոխվել են թիվ 1 համալսարանական հիվանդանոց։ ՃՈ-ն պարզում է վարորդների եւ վիրավորների ինքնությունը:


text: Շրջկենտրոնի մշակույթի պալատում հունվարի 30-ին տեղի ունեցավ հանդիպում ՙԱզատ Հայրենիք՚ կուսակցության ղեկավար Արայիկ Հարությունյանի հետ, որին ներկա էին շրջվարչակազմի ղեկավար Կարեն Թովմասյանը, հիմնարկների եւ ձեռնարկությունների, ուժային կառույցների, համայնքների ղեկավարներ, դպրոցների տնօրեններ, աշխատողներ, շրջանի բնակիչներ: ԼՂՀ ֆինանսների նախարարությունը հանրապետության շրջկենտրոններում եւ մայրաքաղաք Ստեփանակերտում անցկացնում է սեմինար-խորհրդակցություններ` նվիրված 2017 թվականի հունվարի 1-ից հարկային եւ հարակից օրենսդրության մեջ կատարված փոփոխությունների եւ հաշվարկ-հաշվետվությունների հարկային մարմին էլեկտրոնային եղանակով հանձնման ընթացակարգերի իրազեկմանը։ Շուշիի շրջխորհրդի հերթական նիստի օրակագում ՙՇրջանի 2016 թ. համայնքային բյուջեի տարեկան կատարողականի մասին՚, ՙՇուշիի սոցիալական ծառայության տարածքային գործակալության կողմից 2016 թվականին կատարված աշխատանքների մասին՚ եւ այլ հարցեր էին։ Փետրվարի 1-ին եւ լույս 2-ի գիշերը ղարաբաղա-ադրբեջանական հակամարտ զորքերի շփման գծում հակառակորդը տարբեր տրամաչափի հրաձգային զինատեսակներից, հրադադարի պահպանման ռեժիմը խախտել է շուրջ 20 անգամ՝ հայ դիրքապահների ուղղությամբ արձակելով ավելի քան 130 կրակոց: ԼՂՀ Սահմանադրության եւ քրեական դատավարության օրենսդրության համաձայն, դատախազությունն այն մարմինն է, որի լիազորություններից են հետաքննության եւ նախաքննության օրինականության նկատմամբ հսկողության իրականացումը, դատարանում մեղադրանքի պաշտպանությունը։ ունվարի 18-22-ը Արցախի զբոսաշրջային ներուժը ներկայացվել է Իսպանիայի ՙՖիտուր Մադրիդ-2017՚ միջազգային ցուցահանդեսում։ Եվրոպայի խոշորագույն տուրիստական ցուցահանդեսներից մեկում ավանդական ոճով ձեւավորված` Արցախի Հանրապետության տաղավարը մեծ հետաքրքրություն է առաջացրել ցուցահանդեսի այցելուների եւ մասնակիցների մոտ։